open-index/open-wikipedia-markdown huggingface dataset:
ഷഹീൻ പുള്ള്

**ഷഹീൻ പുള്ളിന്** ആംഗലത്തിൽ **shaheen falcon** ,**Indian peregrine falcon** എന്നൊക്കെയാണ് പേര്. ശാസ്ത്രീയ നാമം *Falco peregrinus peregrinator*എന്നാണ്. ഈപക്ഷി സ്ഥിര വാസിയാണ്. ശ്രിലങ്കയ്ക്കും ആൻഡമാൻ നിക്കോബാർ ദ്വീപുകൾക്കും ഇട്യ്ക്ക് കപ്പലിൽ വച്ചു പിടിച്ച പ്രായമാവാത്ത പക്ഷിയെ കണ്ട് 1837ലാണ് ശ്രീ കാൾ ജേക്കബ് സണ്ഡേവൽ (Carl Jakob Sundevall ) ആണ് ഈ പക്ഷിയെ ആദ്യമായി രേഖപ്പെടുത്തിയത്. അദ്ദേഹം Falco peregrinator എന്ന മറ്റൊരു വർഗ്ഗമായാണ് കണക്കാക്കിയത്.

## രൂപവിവരണം
ഈ പുള്ള് ചെറിയ, കാഴ്ചയ്ക്ക് ശക്തിശാലിയാണ്. കറുപ്പുകലർന്ന മുകൾവശം,ഇരുണ്ട വരകളുള്ള ചെമ്പിച്ച അടിവശം. വെള്ള നി്റമുള്ള കഴുത്ത്, മുഴുവനായി കറുത്ത മുഖം. കറുത്തമുഖവും വെള്ള കഴുത്തും തമ്മിൽ വ്യക്തമായ വേർതിരിവുണ്ട്. .ചിറകിന്റെ അടിവശവും ചെമ്പിച്ചതാണ്, പെട്ടെന്ന് തിരിച്ചറിയാവുന്നതും. 
പൂവനും പിടയും ഒരു പോലെയാണ്.  പക്ഷിയുടെ നീളം 38 മുതൽ 44 സെ.മീ. വരെയാണ്.  പറയൻ കാക്കയുടെ വലിപ്പം വരും.

## വിതരണം
ഇവ ദക്ഷിണഏഷ്യ, പാകിസ്താൻ, ഇന്ത്യ എന്നിവിടങ്ങളിൽ കാണുന്നു.  ബംഗ്ലാദേശ്, ശ്രീലങ്ക, മദ്ധ്യ, തെക്കു കിഴക്കൻ ചൈന , ഉത്തരമ്യാൻമാർഎന്നിവിടങ്ങളിൽ കാണുന്നു. ഇന്ത്യയിൽ ഉത്തർപ്രദേശ് ഒഴിച്ചുള്ള സ്ഥലങ്ങളിൽ പാറകെട്ടുകളും കുന്നുകളും കാണുന്നു[ആൻഡമാൻ നിക്കോബാറിൽഇവയെ രേഖ പ്പെടുത്തിയിട്ടുണ്ട് .
ഇവ മണിക്കൂറിൽ 240 കിലൊ മീറ്റർ വേഗത്തിൽ പറക്കും. ഇരയെ പിടിക്കാൻ കൂപ്പു കുത്തുമ്പോൾ 320 കിലൊ മീറ്റർ സ്പീഡു വരും. 

==ഭക്ഷണം==
തത്ത, പ്രാവ്  തുട്ങ്ങിയ പക്ഷികളുടെ വലിപ്പമുള്ള പക്ഷികളാണ് ഭക്ഷണം. പൂവനും പിടയും വേറെ വേറെ ഇരകളെയാണ് പിടിക്കുന്നത് 

==പ്രജനനം==
ജിവിതകാലം മുഴുവനും ഒരു ഇണ തന്നെയാവും.
ഡിസംബർ മാസത്തിൽ 3-4 മുട്ടകളിടുന്നു. കുഞ്ഞുങ്ങൾ 48 ദിവസംകൊണ്ട് പറക്കുന്നു. ഒരുകൂട്ടിലെ ശരാശരി പ്രജനന വിജയം 1.32 കുഞ്ഞുങ്ങളാണ്.  ഇന്ത്യയിൽ ഇവ കെട്ടിടങ്ങളിലും മൊബൈൽ പോൺ ടവറുകളിലും കൂടു വെക്കുന്നതായി രേഖപ്പെടുത്തിയിരിക്കുന്നു.

1992ൽ ഇന്ത്യയിൽ പുറപ്പെടുവിച്ച ഇരപിടിയൻ പക്ഷികളുടെ സ്റ്റാമ്പിൽ താലിപ്പരുന്തിനെ ഷഹീൻ പുള്ളിന്റെ പിടയായാണ് തെറ്റായി ചിത്രീകരിച്ചിരിക്കുന്നത്.

==അവലംബം==


[വർഗ്ഗം:പക്ഷികൾ
ശക്തികുളങ്ങര

കൊല്ലം ജില്ലയിൽ ഉൾപ്പെടുന്ന ഒരു ഗ്രാമമാണ് **ശക്തികുളങ്ങര**. നീണ്ടകര - ശക്തികുളങ്ങര ഫിഷിംഗ് ഹാർബറിലെ പ്രധാനഭാഗം ശക്തികുളങ്ങരയിലാണ് സ്ഥിതി ചെയ്യുന്നത്. പണ്ട് ഒരു ഗ്രാമപഞ്ചായത്തായിരുന്ന ശക്തികുളങ്ങര ഇപ്പോൾ കൊല്ലം കോർപ്പറേഷനിൽ ഉൾപ്പെടുന്നു. കോർപ്പറേഷനിലെ ഏതാനും ഡിവിഷനുകൾ ഉൾപ്പെടുന്നതാണ് ശക്തികുളങ്ങര ഭാഗം. ശക്തികുളങ്ങര വില്ലേജ് ഈ മേഖലയ്ക്കകത്തു പ്രവർത്തിക്കുന്നു. ചവറ സർക്കിളിൽ ഉൾപ്പെടുന്ന പൊലീസ് സ്റ്റേഷനും പ്രവർത്തന നിരതമാണ്. അഷ്ടമുടിക്കായലിന്റെയും അറബിക്കടലിന്റെയും സംഗമ സ്ഥാനമായ അഴിമുഖത്തിനു തെക്കുഭാഗം മുതൽ ഒരു ഉപദ്വീപ് പോലെ വ്യാപിച്ചു കിടക്കുന്ന നാടാണ് ശക്തികുളങ്ങര. മത്സ്യബന്ധനവും അനുബന്ധ തൊഴിലുമാണ് മുഖ്യവരുമാനം. പരമ്പരാഗത വള്ളങ്ങൾ മുതൽ ആധുനിക യന്ത്രവൽകൃത യാനങ്ങൾ വരെ ഈ മേഖലയിൽ കർമനിരതമാണ്. കയർ വ്യവസായം ഇപ്പോൾ നാമമാത്രമായി. കൃഷിയും കുറഞ്ഞു. ജൈവ കൃഷിയിലേക്ക് തിരുമുല്ലവാരം നിവാസികൾ കടന്നുവന്നത് കൃഷി മേഖലയിൽ ഒരു ഉണർവ് ഉണ്ടാക്കിയിട്ടുണ്ട്. ശക്തികുളങ്ങര കൃഷി ഭവന്റെ സേവനങ്ങൾ എടുത്തു പറയണം. ഗൾഫ് നാടുകളിൽ ജോലി ചെയ്യുന്നവർ ഇല്ലാത്ത കുടുംബങ്ങൾ ഈ പ്രദേശത്തു വളരെ കുറവാണ് എന്നുതന്നെ പറയാം. യു. എസ്, യു.കെ, തുടങ്ങി മറ്റനേകം വിദേശരാജ്യങ്ങളിലും ഇവിടെ നിന്നുള്ളവർ ജോലി ചെയ്യുന്നു.

## വിദ്യാഭ്യാസസ്ഥാപനങ്ങൾ
സെന്റ്‌ ജോസഫ്സ് ഹൈ സ്കൂൾ, വള്ളിക്കീഴ്‌ ഗവ. ഗേൾസ് ഹയർ സെക്കണ്ടറി സ്കൂൾ, സെന്റ്‌ മേരിസ് റസിഡൻഷ്യൽ സെൻട്രൽ സ്കൂൾ, ഹോളി ഫാമിലി ഹൈ സ്കൂൾ, ലേക് ഫോർഡ് സ്കൂൾ എന്നിവ പ്രധാന വിദ്യാഭ്യാസ സ്ഥാപനങ്ങളാണ്. ഇവ കൂടാതെ നിരവധി പ്രൈമറി സ്കൂളുകളും മറ്റു സ്വകാര്യ വിദ്യാഭ്യാസ സ്ഥാപനങ്ങളുമുണ്ട്. 

## ആരാധനാലയങ്ങൾ
ശ്രീ ധർമ്മ ശാസ്താ ക്ഷേത്രം, സെന്റ്‌ ജോൺ ഡി ബ്രിട്ടോ ദേവാലയം, മരുത്തടി ശ്രീ ദേവി ക്ഷേത്രം, കല്ലുംപുറം ശ്രീദേവി ക്ഷേത്രം, തിരുക്കുടുംബ ദേവാലയം, വള്ളിക്കീഴ് ശ്രീ ദേവി ക്ഷേത്രം തുടങ്ങിയവ പ്രധാന ആരാധനാലയങ്ങളാണ്. ചരിത്രപരമായി ശക്തികുളങ്ങര ശ്രീ ധർമ്മ ശാസ്താ ക്ഷേത്രത്തിൻറെ നാലുകരകളുടെ സംയോജനമായി ശക്തികുളങ്ങര പ്രദേശത്തെ കാണാം. ശക്തികുളങ്ങര ചേരി, മീനത്തു ചേരി, കന്നിമേൽ ചേരി, കുരീപ്പുഴ ചേരി എന്നിവയാണ് ആ നാലുകരകൾ.

## രാഷ്ട്രീയം

ശക്തികുളങ്ങര വില്ലേജുകാരായ നാലുപേരാണ് 1967ലെ നിയമസഭാ തെരഞ്ഞെടുപ്പിൽ നാലുമണ്ഡലങ്ങളിൽനിന്ന് തെരഞ്ഞെടുക്കപ്പെട്ട് കേരള നിയമസഭയിലെത്തിയത്. 

ശക്തികുളങ്ങര കൊച്ചുതോപ്പിൽ വീട്ടിൽ ഇ. ബാലാനന്ദൻ (വടക്കേക്കര മണ്ഡലം), താമരശ്ശേരി വീട്ടിൽ ബി വെല്ലിങ്ടൺ (കൽപ്പറ്റ മണ്ഡലം), കളീലിൽ വീട്ടിൽ ആർ എസ് ഉണ്ണി(ഇരവിപുരം മണ്ഡലം), സന്തോഷ്ഭവനിൽ ഡോ. പി കെ സുകുമാരൻ (കുണ്ടറ മണ്ഡലം) എന്നിവരാണ് വിവിധ മണ്ഡലങ്ങളെ പ്രതിനിധാനംചെയ്ത് മൂന്നാം കേരള നിയമ സഭയിൽ ഒത്തുകൂടിയത്.

## പുറത്തേക്കുള്ള കണ്ണികൾ
* https://www.facebook.com/groups/sakthikulangara.info
* http://www.facebook.com/sakthikulangara
* http://www.facebook.com/groups/kochamerica

വർഗ്ഗം:കൊല്ലം ജില്ലയിലെ ഗ്രാമങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
വിഴിഞ്ഞം ഗുഹാക്ഷേത്രം

തിരുവനന്തപുരം ജില്ലയിലെ വിഴിഞ്ഞത്തുള്ള പാറ തുരന്ന് നിർമിച്ച ഒരു അറ മാത്രമുള്ള ക്ഷേത്രമാണ് **വിഴിഞ്ഞം ഗുഹാക്ഷേത്രം**. ദക്ഷിണേന്ത്യയിലെ തന്നെ ഏറ്റവും ചെറിയ ഗുഹാക്ഷേത്രമാണിത്.  ഇതിനുള്ളിൽ വീണാധാര ദക്ഷിണാമൂർത്തിയുടെ പ്രതിമ സ്ഥാപിക്കപ്പെട്ടിട്ടുണ്ട്. പുറത്തെ ഭിത്തിയിൽ ഒരുവശത്ത് ശിവന്റെയും പാർവ്വതിയുടെയും ശി‌ൽപ്പങ്ങളുണ്ട്. മറുവശത്ത് ശിവന്റെ കിരാത രൂപമാണ് കൊത്തിയിരിക്കുന്നത്. നാല് കൈകളുമായി അമ്പും വില്ലുമേന്തി നിൽക്കുന്ന ത്രിപുരാന്തകമൂർത്തി അപസ്മാരമൂർത്തിയെ ചവിട്ടിപ്പിടിച്ചുനിൽക്കുന്ന തരത്തിലാണ് കൊത്തിവച്ചിട്ടുള്ളത്.

നഗരഹൃദയത്തിൽ നിന്ന് ഏകദേശം 17 കിലോമീറ്റർ ദൂരെയാണിത്. വർഷങ്ങളോളം ഈ ക്ഷേത്രം ശ്രദ്ധിക്കപ്പെടാതെ കിടക്കുകയായിരുന്നു. എട്ടാം നൂറ്റാണ്ടിൽ ആയ് രാജാക്കന്മാരുടെ തലസ്ഥാനമായിരുന്നു വിഴിഞ്ഞം. 1965-ൽ കേന്ദ്രസർക്കാർ ദേശീയപ്രാധാന്യമുള്ള സ്മാരകമായി പ്രഖ്യാപിച്ച ഈ ഗുഹാക്ഷേത്രം ഇപ്പോൾ കേന്ദ്ര പുരാവസ്തുവകുപ്പിന്റെ സംരക്ഷണയിലാണ്. 

## അവലംബം

## പുറം കണ്ണികൾ

* Vizhinjam Rock Cut Cave, Thiruvananthapuram

വർഗ്ഗം:കേരളത്തിലെ ഗുഹാക്ഷേത്രങ്ങൾ
വർഗ്ഗം:തിരുവനന്തപുരം ജില്ല
ക്യൂഷൂ

ജപ്പാനിലെ ഒരു പ്രമുഖ ദ്വീപാണ്  ().ജപ്പാനിലെ 3-ാമത്തെ വലിയ ദ്വീപു കൂടിയാണ് ഇത്. ജപ്പാനിന്റെ എറ്റവും തെക്കു ഭാഗത്തായി സ്ഥിതി ചെയ്യുന്നു.ഈ ദ്വീപിന്റെ പഴയ പേര് ക്യു കോ കു(ശാന്ത സമുദ്രത്തിന്റെ പടിഞ്ഞാറ് ഭാഗം)എന്നായിരുന്നു. ഈ ദ്വീപിന്റെ ചരിത്ര നാമം സൈക്കാഡോ എന്നാണ്. 2006-ലെ സെൻസസ് പ്രകാരം ജനസംഖ്യ 13,231,995 ആണ്, ഇത് ജപാനിലെ ആകെ ജനസംഖ്യയുടെ  ഏകദേശം 10.6% ആണ് . വിസ്തീർണം 35,640 ചതുരശ്ര മീറ്ററാണ്. ഇതിൽ കൂടുതൽ ജനങ്ങളും താമസിക്കുന്നത് വടക്കു പടിഞ്ഞാറൻ പ്രദേശങ്ങളിലാണ്, പ്രത്യേകിച്ചും  ഫുകുവോക (ജനസംഖ്യ 1,460,000 ) കിറ്റാക്യുഷു (ജനസംഖ്യ   977,000) എന്നീ നഗരങ്ങളിൽ. 

ഇതിന്റെ മറ്റൊരു പ്രത്യേകത ധാരാളം അഗ്നി പർവതങ്ങൾ നിറഞ്ഞ ഒരു ദ്വീപു കൂടിയാണിത് എന്നതാണ്.ജപ്പാനിലെ എറ്റവും സജീവ അഗ്നിപർവതമായ മൗണ്ട് അസോ ഇവിടെയാണ്.1591 മീറ്ററാണ് ഇതിന്റെ ഉയരം. കാൻമോൺ ടണലുകളുംകാൻമോൺ പാലവും ക്യൂഷുവിനെ ഹോൺഷുവുമായി ബന്ധിപ്പിക്കുന്നു. 

ക്യൂഷുവിന്റ്റെ ചില ഭാഗങ്ങളിൽ സബ്ട്രോപ്പിക്കൽ (ഉപോഷ്ണമേഖല) കാലാവസ്ഥയാണുള്ളത്, പ്രത്യേകിച്ചും മിയസാക്കി, കഗോഷിമ പ്രൊഫക്ചറുകളിൽ. പ്രധാന കാർഷികോൽപ്പനങ്ങളിൽ അരി, ചായ, പുകയില, മധുരക്കിഴങ്ങ്, സോയ; സിൽക്ക് എന്നിവയുൾപ്പെടുന്നു.
## വിദ്യാഭ്യാസം
ധാരാളം സർവകലാശാലകളും കോളേജുകളുമുള്ള ഒരു പ്രദേശം കൂടിയാണ് ക്യൂഷൂ.പ്രധാന സർവകലാശാലകൾ-1.നാഷണൽ യൂണിവേഴ്സിറ്റി 2.ക്യൂഷൂ യൂണിവേഴ്സിറ്റി 3.സാഗാ യൂണിവേഴ്സിറ്റി 4.നാഗസാക്കി യൂണിവേഴ്സിറ്റി 5.കുമാമാറ്റോ യൂണിവേഴ്സിറ്റി 6.ഫുക്കുവോക്ക എഡ്യൂക്കേഷണൽ യൂണിവേഴ്സിറ്റി 7.ഒയ്റ്റ യൂണിവേഴ്സിറ്റി
8.മിയാസാക്കി യൂണിവേഴ്സിറ്റി 9.കഗോഷിമ യൂണിവേഴ്സിറ്റി 10.നാഷണൽ ഇൻസ്റ്റിറ്റ്യൂട്ട് ഓഫ് ഫിറ്റ്നെസ്സ് ആൻഡ് സ്പോർഡ്സ് ഇൻ കനോയ..

## നാഗസാക്കി അണു ബോംബാക്രമണം
1945 ആഗസ്റ്റ്-9 ന് അമേരിക്ക അണു ബോംബിട്ട് തകർത്ത നാഗസാക്കി ഈ ദ്വീപിലാണ്.രണ്ടാം ലോക മഹായുദ്ധത്തിന്റെ ഭാഗമായി അമേരിക്ക ജപ്പാൻ കീഴടക്കാൻ വേണ്ടി 1945 ആഗസ്റ്റ് 6 ന് ഹിരോഷിമയിലും ആഗസ്റ്റ്-9 ന് ഈ ദ്വീപിലെ നാഗസാക്കിയിലും അണു ബോംബ് വർഷിക്കുകയുണ്ടായി.രാവിലെ 11 മണിക്കായിരുന്നു ഈ ദാരുണ സംഭവം.ആദ്യം കൊകുരയാണ് നാഗസാക്കിക്കു പകരമായി അമേരിക്ക തീരുമാനിച്ചിരുന്നതെങ്കിലും അവിടുത്തെ കാലാവസ്ഥ അനുകൂലമല്ലാത്തതിനാൽ നാഗസാക്കിയിലേക്ക് മാറ്റുകയായിരുന്നു.ഏകദേശം 1 ലക്ഷത്തിൽ പരം ജീവനുകൾ കവർന്നെടുത്തു ഈ ദാരുണമായ സംഭവം.ഹിരോഷിമയിൽ വർഷിച്ചത് ലിറ്റിൽ ബോയ് എന്ന അണു ബോംബായിരുന്നുവെങ്കിൽ ഇവിടെ വർഷിക്കപ്പെട്ടത് ഫാറ്റ്മാൻ എന്ന അധീവ നശീകരണ ശേഷിയുള്ള അണുബോംബായിരുന്നു.ബോക്സ് കാർ എന്ന വിമാനത്തിലായിരുന്നു ബോംബ് വർഷിക്കപ്പെട്ടത്.ചാൾസ് ഡബ്ളിയ്യൂ സ്വീനിയായിരുന്നു പൈലറ്റ്.
## അവലംബം

വർഗ്ഗം:ജപ്പാനിലെ ദ്വീപുകൾ
വിഴിഞ്ഞം വിളക്കുമാടം

തിരുവനന്തപുരം ജില്ലയിൽ കോവളം കടൽത്തീരത്തിനടുത്തുള്ള ഒരു വിളക്കുമാടമാണ് **വിഴിഞ്ഞം വിളക്കുമാടം**. 1972 ജൂൺ 30-നാണ് ഇത് പ്രവർത്തനമാരംഭിച്ചത്. നിലവിലുള്ള വിളക്കുമാടം സ്ഥാപിക്കുന്നതിനു മുൻപ് ഇവിടെ ദിശാസൂചകമായി ദീപങ്ങളൊന്നും പ്രവർത്തിച്ചിരുന്നില്ല. പകൽസമയം ദിശയറിയാൻ സഹായിക്കുന്ന ഒരു കൊടിമരം ഇവിടെ പതിനെട്ടാം നൂറ്റാണ്ടിൽ ഉണ്ടായിരുന്നിരിക്കാം. പത്തൊൻപതാം നൂറ്റാണ്ടിനുശേഷം ഈ തുറമുഖം ഉപേക്ഷിക്കപ്പെട്ട നിലയിലായിരുന്നു. 1925-ൽ ഒരു ദീപം അടുത്തുള്ള കൊളച്ചലിൽ സ്ഥാപിക്കുകയുണ്ടായി.  ഇതെത്തുടർന്ന് 1960-ൽ വിഴിഞ്ഞത്തും പകൽ സമയത്ത് ദിശാസൂചകമായ ഒരു ബീക്കൺ സ്ഥാപിക്കപ്പെട്ടു.

## സാങ്കേതിക വിശദാംശങ്ങൾ
സിലിണ്ടർ ആകൃതിയിലുള്ള 36 മീറ്റർ ഉയരമുള്ള സ്തംഭമാണ് വിളക്കുമാടത്തിനുള്ളത്. ചുവപ്പും വെളുപ്പും വലയങ്ങളായാണ് ചായം പൂശിയിട്ടു‌ള്ളത്. മെറ്റൽ ഹാലൈഡ് ദീപവും ഡയറക്റ്റ് ഡ്രൈവ് മെക്കാനിസവുമാണ് വിളക്കുമാടത്തിലുള്ളത്. 2003 ഏപ്രിൽ 30-ന് പ്രകാശസ്രോതസ്സിൽ മാറ്റം വരുത്തിയിരുന്നു.

## അവലംബം

 

വർഗ്ഗം:കേരളത്തിലെ വിളക്കുമാടങ്ങൾ
പുഷ്പ മിത്ര ഭാർഗവ

ഇന്ത്യക്കാരനായ ശാസ്ത്രജ്ഞനും എഴുത്തുകാരനും ഭരണകർത്താവും ആണ് **പി.എം. ഭാർഗവ** എന്നറിയപ്പെടുന്ന **പുഷ്പ മിത്ര ഭാർഗവ**..തന്മാത്രാ ജീവ ശാസ്ത്രജ്ഞനായിരുന്ന അദ്ദേഹം ഹൈദരാബാദിലെ സെന്റെർ ഫോർ സെല്ലുലാർ ആന്റ് മോളിക്കുലാർ ബയോളജിയുടെ സ്ഥാപകനും തലവനും ആയിരുന്നു.

## ജീവിതരേഖ
1928 ഫെബ്രുവരി 22നു രാജസ്ഥാനിലെ അജയ്‌മേരുവിലാണ് ജനിച്ചു. സെന്റർ ഫോർ സെല്ലുലാർ ആൻഡ് മോളിക്കുലർ ബയോളജിയുടെ സ്ഥാപക ഡയറക്ടറാണ്. 1986ൽ  പദ്മഭൂഷൺ ലഭിച്ചു. സ്വതന്ത്രചിന്തയോടും യുക്തിബോധത്തോടും ശാസ്ത്ര ചിന്തയോടുമുള്ള മോദി സർക്കാറിന്റെ നിലപാടിൽ പ്രതിഷേധിച്ച് 2015 ൽ പദ്മഭൂഷൺ തിരികെ നൽകുമെന്ന് പ്രഖ്യാപിച്ചു.
## പുരസ്കാരങ്ങൾ
*പദ്മഭൂഷൺ
## അവലംബം

വർഗ്ഗം:ഇന്ത്യൻ ജൈവശാസ്ത്രജ്ഞർ
വർഗ്ഗം:1928-ൽ ജനിച്ചവർ
വർഗ്ഗം:ഫെബ്രുവരി 22-ന് ജനിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
ആർ​ട്ടി​മീ​സിയ ആ​നു​വ

കർ​പ്പൂ​ര​ത്തി​ന്റെ​ ​മ​ണ​വും,​ ​ചെ​റി​യ​ ​മ​ഞ്ഞ​പ്പൂ​ക്ക​ളും​ ​അ​ല​ങ്കാ​ര​​ച്ചെ​ടി​യു​ടെഭം​ഗി​യും​ ​ഉ​ള്ള സസ്യമാണ്  ​ആർ​ട്ടി​മീ​സിയ ആ​നു​വ. സാ​ധാ​ര​ണ​ക്കാർ '​കൊ​ളു​ന്ത് ' എ​ന്ന് വി​ളി​ക്കു​ന്ന​ ഇവയെ കേ​ര​ള​ത്തിൽ പൊ​ന്മു​ടി​യി​ലും ത​മി​ഴ്നാ​ട്ടി​ലെ ഊ​ട്ടി, കൊ​ടൈ​ക്ക​നാൽ പ്ര​ദേ​ശ​ങ്ങ​ളി​ലും സു​ല​ഭ​മായി കാണാം.  മ​ണ​വും​ ​ഭം​ഗി​യുമുള്ള ഇ​തി​ന്റെ ഇ​ല​ യു​വ​തി​കൾ ത​ല​യിൽ​ ​ചൂ​ടാ​റു​ണ്ട്.      
## ഔഷധഗുണങ്ങൾ
പനിക്ക് എതിരേയുള്ള പരമ്പരാഗത  ഔഷധമായി  ചൈനയിൽ ഉപയോഗിക്കുന്നു.

1972 ൽ ചൈനീസ് വംശജയായ വൈദ്യ ശാസ്ത്ര ഗവേഷകയായ ടു യുയു ഈ സസ്യത്തിൽ നിന്നു  ആർ​ട്ടി​മി​സി​നിൻ എന്ന ഘടകം വേർത്തിരികുകയും രാസഘടന കണ്ടെത്തുകയും ചെയ്തു.. ഈ ഔഷധത്തിന്റെ സഹായത്തോടെ ഏഷ്യൻ രാജ്യങ്ങളിലും ആഫ്രിക്കൻ രാജ്യങ്ങളിലും മലമ്പനി മരണനിരക്ക് വലിയ തോതിൽ കുറയ്ക്കാൻ കഴിഞ്ഞു.
​  2015​ലെ വൈദ്യശാസ്ത്രത്തിനുള്ള നോബൽ സമ്മാനം​ ​ടു യുയുവി​ന് ലഭിച്ചത് ഇതിനായിരുന്നു.

## അവലംബം


വർഗ്ഗം:ആസ്റ്റ്രേസീ
ജിജ്ഞാസ

ജിജ്ഞാസ; വ്യക്തമായി പറഞ്ഞാൽ അറിയാനുള്ള ആഗ്രഹം. ഇംഗ്ലീഷിൽ curiosity (from Latin cūriōsitās, from cūriōsus "careful, diligent, curious", akin to cura "care") എന്നു പറയും. ഇത് ഒരു ജന്മവാസനയാണു. മനുഷ്യനെ പുരോഗതിയിലേക്കു നയിക്കുന്നതും ഉന്നതിയിലെത്തിക്കുന്നതും ഇതിന്റെ പ്രേരണയാലാണു. അപരിചിതവും നൂതനവുമായ വസ്തുക്കളും, സാഹചര്യങ്ങളും ജിജ്ഞാസയെ ഉണർത്തുന്നു. ഈ വാസനയോടു ബന്ധപ്പെട്ട വികാരം "അത്ഭുത"മാണു.

കുട്ടികളിൽ വളരെ പ്രബലമായി കാണുന്ന ഈ വാസന, തങ്ങളുടെ ചുറ്റുപാടുകളെ മനസ്സിലാക്കാൻ അവരെ സഹായിക്കുന്നു. ഒരു വസ്തുവിനെ തിരിച്ചും മറിച്ചും നോക്കുന്നതും, സാധങ്ങളെ ഉടച്ചു പൊട്ടിക്കുന്നതും, മരങ്ങളിൽ കയറുന്നതും, വെള്ളത്തിൽ നീന്തുന്നതുമെല്ലാം ജ്ഞാനസമ്പാദനതൃഷ്ണയെ തൃപ്തിപ്പെടുത്താനാണു. ശരിയായ ബോധനരീതികൾ സ്വീകരിച്ച് ഈ വാസനയെ ഉണർത്താനും, വളർത്താനും വിദ്യാഭ്യാസരീതികൾക്ക് കഴിയേണ്ടതായുണ്ട്. എങ്കിലേ ഭാവിയിലെ അബ്ദുൾ  കലാമുമാരാകാൻ അവർക്ക് കഴിയുകയുള്ളൂ.

## ഭൗതിക ജിജ്ഞാസ

ജിജ്ഞാസയുടെ വളർച്ചയിലെ ഒന്നാമത്തെ ഘട്ടമാണിത്. ശൈശവത്തിൽ ഇത് പ്രകടമായി കാണാം. ചില  വസ്തുക്കൾ കാണുമ്പോൾ  എടുക്കുന്നതിനും, അത് എറിഞ്ഞുടക്കുന്നതിനും അവരെ പ്രേരിപ്പിക്കുന്നത് ഈ ജന്മവാസനയാണു. ജ്ഞാനസമ്പാദനത്തിന്നാവശ്യമായ **വസ്തുപരിചയം** സമ്പാദിക്കാൻ ഇതു കുട്ടികളെ സഹായിക്കുന്നു.

## സാമൂഹ്യ ജിജ്ഞാസ

അന്യരോടു ചോദിച്ചു കാര്യം മനസ്സിലാക്കാമെന്നു കുട്ടികൾക്കു ബോധ്യം വരുമ്പോൾ ആ വഴിയിൽ കൂടി അറിവു സമ്പാദിക്കാൻ അവർ ഒരുങ്ങുന്നു. ഉത്തരം പറയാൻ വിഷമമേറിയ പല ചോദ്യങ്ങളിലൂടെയും അവർ അറിവു സമ്പാദിച്ചുകൊണ്ടേയിരിക്കും. അതെന്താണു? ഇതെന്താണു? അതെന്തുകൊണ്ടാണു? ഈവക ചോദ്യങ്ങളെ കുട്ടികളിൽ നിന്നും അഭിമുഖീകരിക്കേണ്ട രക്ഷിതാക്കൾ, ക്ഷമാപൂർവ്വം അവയ്ക്കുള്ള ഉത്തരങ്ങൾ കണ്ടറിഞ്ഞ് അവർക്ക് സംശയനിവൃത്തി തീർത്തു കൊടുക്കേണ്ടതാണു. ഇല്ലെങ്കിൽ അവർ ഉൾവലിഞ്ഞ സ്വഭാവക്കാരാവാനിടയുണ്ട്.

## ബുദ്ധിപരമായ ജിജ്ഞാസ

കാണുന്ന കാര്യങ്ങൾ അന്യരോടു ചോദിച്ചാൽ മാത്രം സംശയം തീരുകയില്ല, എന്നുവരുമ്പോൾ പരീക്ഷിച്ചറിയണമെന്ന ബോധമുണ്ടാകുന്നു. അതാണു ബുദ്ധിപരമായ ജിജ്ഞാസ.   ഇത്തരം ജിജ്ഞാസയിൽ നിന്നാണു ശാസ്ത്രങ്ങളും മറ്റും ഉത്ഭവിച്ചിട്ടുള്ളത്. പ്രായം വർദ്ധിക്കുന്തോറും ക്ഷയിച്ചു പോവാൻ സാദ്ധ്യതയുള്ള ഈ വാസനയെ നേരത്തെതന്നെ ഉണർത്തി നേർവഴിക്കു കുട്ടികളെയും, യുവാക്കളെയും   തിരിക്കാൻ കഴിഞ്ഞാൽ അവരിലുള്ള ശാസ്ത്രപ്രതിഭയെ ജ്വലിപ്പിക്കാൻ കഴിഞ്ഞേക്കും.

വർഗ്ഗം:മനോവികാരങ്ങൾ
## അവലംബം
പേൾ നദി

ചൈനയിലെ ഒരു പ്രമുഖ നദിയാണ് പേൾ നദി . ഷു ജിയങ്ങ് , ഗുഅങ്ങ്ദൊങ്ങ് , കാൻട്ടോൻ എന്നി പേരുകളിലും അറിയപെടുന്നു (Chinese: 珠江; pinyin: Zhū Jiāng; Jyutping: zyu1 gong1, literally "Pearl River", pronounced [ʈʂú tɕjɑ́ŋ]; Portuguese: Rio das Pérolas). വളരെ ഏറേ നദികൾ വന്നു ചേരുന്ന ഒരു നദി വ്യവസ്ഥ ആണ് ഇത്. നദിയുടെ പ്രധാന പോഷക നദികൾ ആണ് ക്സി നദിയും ബെയ് നദിയും . നദി വ്യവസ്ഥക്ക് 2400 കീ മീ നീളമുണ്ട്. ഇത് ചൈനയിലെ മൂന്നാമത്തെ വലിയ നദിയാണ് . 

## പേര്
പേൾ നിറമുള്ള കക്കകൾ ഈ നദിയുടെ അടിയിൽ  കാണപ്പെടുന്നത് കൊണ്ടാണ് പേൾ നദിക്ക് ഈ പേര് വന്നത്. ഇത് കാണപ്പെടുന്ന ഭാഗം ഗ്വാങ്ഡോങ് പ്രവിശ്യയുടെ തലസ്ഥാനവും രാജ്യത്തിന്റെ ദക്ഷിണ ഭാഗത്തുള്ള ഒരു ഉപ-പ്രവിശ്യാ നഗരവുമായ കാന്റൺ എന്നും ക്വാങ്ജോ എന്നും പരമ്പരാഗതമായി അറിയപ്പെട്ടിരുന്ന ഗ്വാങ്ജോയിൽ മാത്രമാണ് .

## ബോക്കാ ടിഗ്രിസ്
പേൾ നദിയുടെ അഴിമുഖം ബോക്കാ ടിഗ്രിസ് എന്ന പേരിൽ അറിയപ്പെടുന്നു ഇവിടെ കപ്പലുക്കൾക്ക് സുഗമമായി കടലിൽ നിന്നും അടുക്കാൻ ചെളി നിരന്തരമായ ഘനനം ചെയ്യുന്നു. വളരെ വിശാലമായ ഈ അഴിമുഖം (ബോക്കാ ടിഗ്രിസ്) വടക്ക് ഷിസി സമുദ്രത്തെയും തെക്ക് ലിംഗ് ഡിംഗ് സമുദ്രത്തെയും വേർതിരിക്കുന്നു. മകാവു , ശുഹൈ എന്നി നഗരങ്ങളെ ഹോങ്കോങ്ങ്, ഷെഞ്ജെൻ എന്നി നഗരങ്ങളിൽ നിന്നും വേർതിരിക്കുന്നു ഈ അഴിമുഖം ആണ് . 

## പ്രധാന പോഷക നദികൾ
* Bei (北江)
* Dong (东江)
* Han (韩江)
** Mei (梅江)
*** Ning (宁江)
** Ting (汀江)
** Dajing (大靖河)
* Xi (西江)
** Yu (鬱江)
*** Yong (邕江）
**** Zuo (左江)
**** You (右江)
** Xun (浔江）
*** Qiang (黔江)
**** Rong（融江）
**** Hongshui (红水河）
***** Beipan (北盘江)
***** Nanpan (南盘江)
****** Ba (灞水 or 灞河)
** Gui (桂江)
*** Li (漓江)

*ലോകത്തെ ഏറ്റവും വലിയ പ്യ്ലോൻ പേൾ നദിക്ക് കുറുക്കെ ആണ് . ലോകത്തെ ഏറ്റവും വലിയ വൈദ്യുതോല്പാദന കമ്പനി ആയ സ്റ്റേറ്റ് ഗ്രിഡ് കോർപ്പറേഷൻ ഓഫ് ചൈനയുടെ മൂന്ന്  500 kV ലൈനുകൾ ഇതിൽ കൂടെ കടന്നു പോകുന്നു.

*ഏറ്റവും കൂടുതൽ ബിയർ ഒരേ സ്ഥലത്ത് നിർമ്മിക്കുന്നതിൽ ലോകത്ത് ഒന്നാം സ്ഥാനത്തുള്ള ഷുജ്ജിയങ്ങ് മദ്യനിർമ്മാണശാല പേൾ നദിയുടെ തീരത്ത് ആണ്.

## അവലംബം

വർഗ്ഗം:ചൈനയിലെ നദികൾ
കോളിക്കൽ

പൂനൂർ  പുഴുടെ തീരത്തെ പ്രകൃതിരമണീയ ഗ്രാമമാണ് കോളിക്കൽ. കട്ടിപ്പാറ പഞ്ചായത്ത് പരിധിയിൽ പെട്ട ഇവിടത്തെ വാർഡ് മെമ്പർ മദാരി ജുബൈരിയ എന്നവരാണ് .മുസ്ലിം ജനസംഖൃ കൂ ടുതലുള്ള ഇവിടെ മുസ്ലിം, ഹിന്ദു ,ക്രിസ്ത്യൻ മതസ്ഥരാണ് താമസിക്കുന്നത്. കർഷകരും ചെറു കിടതൊഴിലാളികളും ആണ് ഇവിടത്തെ ദേശക്കാര്. പ്രസിദ്ധ നടൻ പ്രേംനസീർ ഇവിടം സന്ദർശിച്ചിട്ടുണ്ട് .
                                      കൊടുവള്ളി നിയമസഭാ മണ്ഡലത്തിലുൾ പ്പെടുന്ന ഇവിടം ആദ്യകാലത്ത് A T തോമസിന്റെ എസ്റ്റേറ്റായിരുന്നു.
വെള്ളക്കറുപ്പൻ കത്രിക

വെള്ള കറുക്കറുപ്പൻ കത്രികയ്ക്ക് ആംഗലത്തിൽ  **common house martin**), **northern house martin** **house martin**എന്നൊക്കെയൊ പേരുകളുണ്ട്.ശാസ്ത്രീയ നാമം *Delichon urbicum* എന്നാണ്. ഇതൊരു ദേശാടന പക്ഷിയാണ്. 
## വിതരണം
ഇവ യൂറോപ്പ്, വടക്കെ ആഫ്രിക്ക , ഏഷ്യ്യിലെ മിത്ശീതോഷ്ണ പ്രദേശങ്ങൾ എന്നീപ്രദേശാങ്ങളിൽ  പ്രജനനം ചെയ്യുന്നു. തണുപ്പുകാലത്ത് സഹാറൻ ആഫ്രിക്കയുടെ സമീപങ്ങളിലുമേഷ്യ്യുടെ ഭുമദ്ധ്യരേഖയോടടുത്ത പ്രദേശാങ്ങളിലും വസിക്കുന്നു. തുറന്ന പ്രദേശങ്ങളിലും മനുഷ്യ സാമീപ്യമുള്ളിടത്തും കാണുന്നു. 
പർവതങ്ങളിൽ 2000മീ. ഉയരം വരെ കാണുന്നു.  

## രൂപ വിവരണം
നീല നിറത്തിൽ തലയും മുകൾഭാഗങ്ങളുംവെളുത്ത മുതുക്, നല്ല വെള്ള അടിവശം. ഇവയ്ക്ക് 13 സെ.മീ നീളം, 26-29 സെ.മീ. ചിറകു വിരിപ്പ്, 18.3 ഗ്രാം തൂക്കം ചെറിയ കാലുകൾ, തവിട്ടു നിറത്തിലുഌഅ കണ്ണുകളും കറുത്ത കൊക്കും. കാലുകളും കാലിന്റെ പുറത്തുകാണുന്ന ഭാഗങ്ങളും പിങ്കു നിറം. രണ്ടു ലിംഗങ്ങളും ഒരേപോലെയാണ്.   മുതുകിലെ വെളുത്ത നിറം വാലു വരെ നീളുന്നു.

## പ്രജനനം
മൂടിയ കോപ്പ പോലുള്ള കൂട്, മണ്ണിന്റെ കൊച്ചു ഉരുളകൾ കൊണ്ട് ഉണ്ടാക്കുന്നു. കൂട്ടമായാണ് കൂട് ഉണ്ടാക്കുന്നത്. 

പ്രജനനത്തിനു വടക്കോട്ടു പോകുന്നതിനു പകരം ആഫ്രിക്കയിലുള്ളവ നമീബിയയിൽ തന്നെ പ്രജനനം നടത്തുന്നു.   അലാസ്ക, ന്യൂ ഫൗണ്ട്ലാന്റ്,ബർമുഡ, അസോറസ് എന്നിവിടങ്ങളിലും അപൂർവമായി കാണാറുണ്ട്. 

]]

പുത്തേക്കു തള്ളീ നിൽക്കുന്ന പാറയിലൊ ഗുഹകളിലൊ കൂടു വെക്കുന്നു. മനുഷ്യ നിർമ്മിതികൾ വീടുകൾ, പാലങ്ങൾ ഇവ കൂടുതലായി ഉപയോഗിക്കുന്നു. ലംബ-തിരശ്ചീന തലങ്ങൾ സംഗമിക്കുന്ന സ്ഥലങ്ങളിലാണ് കൂടൂവെക്കുന്നത്. രണ്ടു തലങ്ങളിലും കൂട് ഉറപ്പിച്ചു നിർത്തും.

അടിവശം ഉറപ്പിച്ച മുകൾഭാഗം  അല്പം തുറന്ന കൂടാണ്. പൂവനും പിടയും ചേർന്ന് കൂട് ഉണ്ടാക്കുന്നു. മൺഉരുളകളും പുല്ലുകളും മുടിയും മറ്റും ചേർന്നാൺ കൂട് ഉണ്ടാക്കു ന്നു  കൂട് നിർമ്മാണത്തിനിടെ അങ്ങാടിക്കുരുവി ഈ കൂട് കയ്യടക്കാൻ ശ്രമിക്കാറുണ്ട്. 

## പ്രജനനം
കൂട്ടമായ്യാണ് കൂട് വെയ്ക്കുന്നത്് ഒരു കൂടി നോട് ചേർന്നായിരിക്കുംടുത്ത കൂട്. ഒരു കൂട്ടത്തിൽ 10 കൂടു വരെ ഉണ്ടാകാറുണ്ട്.  4-5 വെളുത്ത മുട്ടകളിടുന്നു. പിടയാണ് അധികവും അടയിരിക്കുന്നത്. 14-16 ദിവസംകൊണ്ട് മുട്ട വിരിയുന്നു. അടുത്ത 22-23 ദിവസംകൊണ്ട് കുഞ്ഞുങ്ങൾ പറക്കാറാവുന്നു. കൂട് വിട്ട് ഒരാഴ്ചകൂടി രക്ഷിതാക്കൾ തീറ്റ കൊടുക്കും. 

ഒരു വർഷത്തിൽ രണ്ടു തവണ മുട്ടകളിടും. ഒരേകൂട് തന്നെ കേടുപാടുകൾ തീർത്ത് വീണ്ടും ഉപയോഗിക്കുന്നു.  മിക്കവയും 5 വർഷമെ ജീവിക്കുകയുള്ളുവെങ്കിലും 14 വർഷം വരെ ജീവിച്ചവയുമുണ്ട്.

## തീറ്റ

പറന്ന് പ്രാണികളെ പിടിച്ച് ജീവിക്കുന്നു.. പ്രജന കാലത്ത് 21 മീ. ഉയരത്തിൽ വരെ പറന്ന് ഇര പിടിക്കുന്നു. അറ്റു കാലത്ത് താഴെപ്പറക്കുന്നു.കൂടിന്റെ 450മീ. ചുറ്റളവിലാണ് ഇര തേടുന്നത്.
 

 

## അവലംബം

*
*.

## പുറത്തേക്കുള്ള കണ്ണികൾ

* House martin videos, photos & sounds on the Internet Bird Collection
* (Common) House Martin – Species text in The Atlas of Southern African Birds.
* Ageing and sexing (PDF; 1.9 MB) by Javier Blasco-Zumeta & Gerd-Michael Heinze
ഏഷ്യയിലെ ഭാഷകൾ

ഏഷ്യയിലെമ്പാടുമായി പല ഭാഷകളും സംസാരിക്കപ്പെടുന്നു, ഇവയിൽ പല ഭാഷകളും  വ്യത്യസ്ത ഭാഷാകുടുംബങ്ങളിൽപ്പെടുന്നവയാണ്. 

## ഭാഷാകുടുംബങ്ങൾ
തെക്കേ ഏഷ്യയിൽ ഇന്തോ-യുറോപ്യൻ, കിഴക്കേ ഏഷ്യയിൽ സിനോ-തിബത്തൻ ഭാഷകൾ എന്നിവയാണ് പ്രമുഖ ഭാഷാകുടുംബങ്ങളെങ്കിലും പ്രാദേശികമായി മറ്റു ഭാഷകളും സംസാരിക്കുന്നുണ്ട്.

### സിനോ-തിബത്തൻ ഭാഷകൾ

സിനോ-തിബത്തൻ ഭാഷകളിൽ ചൈനീസ്, തിബത്തൻ, ബർമീസ് എന്നിവയും , തിബത്തൻ പീഠഭൂമി, തെക്കൻ ചൈന, ബർമ്മ, വടക്കുകിഴക്കൻ ഇന്ത്യ എന്നീ പ്രദേശങ്ങളിലെ ഭാഷകളും ഉൾപ്പെടുന്നു.

### ഇന്തോ-യുറോപ്യൻ ഭാഷകൾ

ഇന്ത്യ ,പാകിസ്താൻ, ബംഗ്ലാദേശ്, നേപാൾ, ശ്രീലങ്ക, മാലിദ്വീപ് എന്നിവിടങ്ങളിൽ സംസാരിക്കപ്പെടുന്ന  ഹിന്ദി, ഉറുദു, പഞ്ചാബി, ആസാമീസ്, ബംഗാളി എന്നീ ഭാഷകൾ ഇന്തോ-യുറോപ്യൻ ഭാഷകളിൽപ്പെടുന്നു. ഇറാൻ, പാകിസ്താൻ, അഫ്ഗാനിസ്താൻ, മധ്യേഷ്യ എന്നിവിടങ്ങളിൽ സംസാരിക്കപ്പെടുന്ന പേർഷ്യൻ, പഷ്തു, തുടങ്ങിയ ഇന്തോ-ഇറാനിയൻ ഭാഷകളിൽ പെടുന്നു സൈബീരിയയിൽ സംസാരിക്കപ്പെടുന്ന റഷ്യൻ, കരിങ്കടലിനു സമീപംസംസാരിക്കപ്പെടുന്ന ഗ്രീക്ക്  അർമീനിയൻ എന്നിവ സ്ലാവിക് ഭാഷകുടുംബത്തിൽ പെടുന്നവയാണ്.

### അൾതായിക് ഭാഷകൾ

മദ്ധ്യേഷ്യയിലും വടക്കൻ ഏഷ്യയിലും സംസാരിക്കപ്പെടുന്ന തുർക്കിക്, മംഗോൾ, തുൻ‌ഗുസിക് തുടങ്ങിയ പല ഭാഷകൾ ഉൾപ്പെടുന്നതാണ് അൾതായ് ഭാഷകുടുംബം.

### മോൺഖ്മർ

ഏഷ്യയിലെ ഏറ്റവും പഴയ ഭാഷാകുടുംബമാണ് മോൺഖ്മർ ഭാഷകൾ (ആസ്ട്രോ-ഏഷ്യാറ്റിക് ഭാഷകൾ). ഖമർ ഭാഷ(കംബോഡിയൻ), വിയറ്റ്നാമീസ് എന്നിവ ഇതിലുൾപ്പെടുന്നു.

### തായ്-കഡായ്

തായ് ((സിയാമീസ്)) ലാവോ തുടങ്ങിയ ഭാഷകൾ ഉൾപ്പെടുന്നതാണ് തായ്-കഡായ് അഥവാ കഡായ് ഭാഷകുടുംബം.

### ആസ്ട്രോനേഷ്യൻ ഭാഷാഗോത്രം

മലയ് (ഇന്തോനേഷ്യൻ) , ടാഗലോഗ് (ഫിലിപിനോ) തുടങ്ങി ഫിലിപ്പൈൻസിലേയും ന്യൂ ഗിനിയ ഒഴികെയുള്ള ഇന്തോനേഷ്യൻ ഭാഷകളും .ഉൾപ്പെടുന്നവയാണ് ആസ്ട്രോനേഷ്യൻ ഭാഷാഗോത്രം

### ദ്രാവിഡ ഭാഷകൾ

തെക്കേ ഇന്ത്യയിലേയും ശ്രീലങ്കയിലേയും ദ്രാവിഡ ഭാഷകളിൽ തമിഴ്, കന്നട, തെലുഗു, മലയാളംഎന്നീ പ്രധാന ഭാഷകളും മദ്ധ്യേന്ത്യയിലെ ഗോണ്ഡ് , പാകിസ്താനിലെ ബ്രഹൂയി എന്നിവയുമുൾപ്പെടും.

### ആഫ്രോ ഏഷ്യാറ്റിക് ഭാഷകൾ

ആഫ്രോ ഏഷ്യാറ്റിക് ഭാഷകളിൽ തെക്കുപടിഞ്ഞാറൻ ഏഷ്യയിലെ സെമിറ്റിക് ഭാഷകളായ അറബിക്, ഹീബ്രു, അറാമിക്എന്നിവയും ഇപ്പോൾ പ്രചാരത്തിലില്ലാത്ത ബാബിലോണിയൻ എന്നിവയുമുൾപ്പെടും.

## ഔദ്യോഗിക ഭാഷകൾ

ഒട്ടുമിക്ക രാജ്യങ്ങളിലെ ഔദ്യോഗിക ഭാഷകളും അതത് പ്രദേശങ്ങളിലെ പ്രാദേശിക ഭാഷകളായിരിക്കുന്ന രണ്ട് വൻകരകളാണ് ഏഷ്യയും യൂറോപ്പും. ഏഷ്യയിൽ ഇംഗ്ലീഷും വ്യാപകമായി സംസാരിക്കപ്പെടുന്നു.
ഗാൻ ദെ

ബി.സി.ഇ. 14ാം നൂറ്റാണ്ടിൽ ചൈനയിൽ ജീവിച്ചിരുന്ന ജ്യോതിഃശാസ്ത്രജ്ഞനാണ് **ഗാൻ ദെ**. ആദ്യമായി നക്ഷത്രങ്ങളുടെ പേരുകൾ സമാഹരിച്ചുകൊണ്ട് ഒരു നക്ഷത്ര കാറ്റലോഗ് നിർമ്മിച്ചത് ഗാൻ ദെയും ഷി ഷെന്നും ചേർന്നാണ് എന്നു കരുതപ്പെടുന്നു.

## നിരീക്ഷണങ്ങൾ
ചരിത്രത്തിൽ ആദ്യമായി വ്യാഴത്തെ നിരീക്ഷിച്ച് വിശദമായ കുറിപ്പുകൾ രേഖപ്പെടുത്തിയ ആൾ ഗാൻ ദെയാണ്. വൾരെ വലുതും തിളക്കമുള്ളതുമായ ഗ്രഹം എന്നാണ് അദ്ദേഹം വ്യാഴത്തെ വിശേഷിപ്പിച്ചത്. അദ്ദേഹത്തിന്റെ ഒരു നിരീക്ഷണക്കുറിപ്പിൽ വ്യാഴത്തോടു ചേർന്ന് വളരെ മങ്ങിയതും ചുവന്നതുമായ ഒരു താരമുണ്ടെന്നു പറയുന്നുണ്ട്. ചരിത്രകാരനായ ക്സി സിസോങ് നഗ്നനേത്രങ്ങൾ കൊണ്ട് ഗാൻ ദെ നിരീക്ഷിച്ചത് ഗാനിമീഡിനെയാണ് എന്നു സമർത്ഥിക്കുന്നുണ്ട്. ബി.സി.ഇ. 365ലാണ് ഈ നിരീക്ഷണം നടത്തിയത് എന്നും പറയുന്നുണ്ട്. ഗലീലിയോ ഗലീലി വ്യാഴത്തിന്റെ ഉപഗ്രഹങ്ങളെ കണ്ടെത്തുന്നതിനും എത്രയോ മുമ്പാണിത് എന്നോർക്കണം. കുത്തനെ നിൽക്കുന്ന ഒരു മരക്കൊമ്പിനു പിന്നിൽ നിന്ന് മരക്കൊമ്പിനാൽ വ്യാഴം മറയുംവിധം അതിന്റെ സമീപദൃശ്യം നിരീക്ഷിച്ചായിരിക്കാം ഈ കണ്ടെത്തൽ നടത്തിയത് എന്നു കരുതുന്നു. അഞ്ചു പ്രധാന ഗ്രഹങ്ങളെ കുറിച്ച് ഏതാണ്ട് കൃത്യതയുള്ള തന്നെയാണ് ഗാൻ ദെയും ഷി ഷെന്നും ചേർന്നു നൽകിയത്.
ഖഗോളത്തെ 365¼ ഭാഗങ്ങളായി വിഭജിച്ചായിരുന്നു പഠിച്ചിരുന്നത്. ഒരു വർഷത്തിന് 365¼ ദിവസങ്ങളാണല്ലോ ഉള്ളത്.

## പുസ്തകങ്ങൾ
ആകാശത്തെ രേഖപ്പെടുത്തി വെക്കാനുള്ള ആദ്യത്തെ ശ്രമമായിരുന്നു ഗാൻ ദെയുടേത്. വളരെ ഉയർന്ന ശാസ്ത്രീയ മൂല്യങ്ങൾ പുലർത്തുന്നവയായിരുന്നു ഗാൻ ദെയുടെ കൃതികൾ. എട്ടു വാള്യങ്ങളുള്ള **ജ്യോതിഃശാസ്ത്രത്തെ കുറിച്ചുള്ള ഉപന്യാസങ്ങൾ**, **വ്യാഴത്തെ കുറിച്ചുള്ള ഉപന്യാസം** എന്നീ രണ്ടു കൃതികളും നഷ്ടപ്പെട്ടു. **ജ്യോതിഃശാസ്ത്രപരമായ നക്ഷത്ര നിരീക്ഷണം** എന്നൊരു കൃതി കൂടി അദ്ദേഹത്തിന്റെതായുണ്ട്. ഷിജി, ഹാൻഷു എന്നിവരുടെ കൃതികളിൽ ഇതിൽ നിന്നുള്ള ഉദ്ധരണികൾ കാണാം. ചൈനീസ് ജ്യോതിഷ വിജ്ഞാനകോശമായ Treatise on Astrology of the Kaiyuan Era എന്ന കൃതിയിലും ഇതിൽ നിന്നുള്ള കുറെ ഭാഗം ചേർത്തിട്ടുണ്ട്. 1973-ൽ ലഭിച്ച മാവങ്ഡുയി സിൽക് രേഖകളിലും (Mawangdui Silk Texts) ഷി ഷെനുമൊരുമിച്ച് വ്യാഴം.ശനി, ശുക്രൻ തുടങ്ങിയ ഗ്രഹങ്ങളുടെ 246 ബി.സിക്കും 177 ബി.സിക്കുമിടയിലെ സഞ്ചാരപഥങ്ങളെക്കുറിച്ചുള്ള രേഖപ്പെടുത്തിയതിന്റെ വിവരണമുണ്ട്.

## അവലംബം

വർഗ്ഗം:ചൈനീസ് ജ്യോതിശാസ്ത്രജ്ഞർ
വർഗ്ഗം:ഏഷ്യൻ ജ്യോതിശാസ്ത്രജ്ഞർ
ദി റിബൽ (പുസ്തകം)

**ദി റിബൽ**(ഫ്രെഞ്ച് ശീർഷകം: L'Homme révolté) എന്നതു തത്ത്വമീമാംസയേയും സമൂഹങ്ങളിലെ വിപ്ലവത്തിന്റെ ചരിത്രപരമായ വികസനത്തെയും പറ്റി, പ്രത്യേകിച്ച് പടിഞ്ഞാറൻ യൂറോപ്പിൽ, ആൽബർട്ട് കാമ്യു എഴുതി 1951ഇൽ പുറത്തിറങ്ങിയ പുസ്തകം-നീളം ഉപന്യാസമാണ്. എപ്പിക്ക്യൂറസ്, ലുക്രേഷ്യസ്, മാർക്വിസ് ഡി സാദെ, ജോർജ്  വിൽഹെം ഫ്രെദെറിക്ഹേഗൽ, ദസ്തയേവ്സ്കി, ഫ്രീഡ്രിക്ക് നീച്ച, മാക്സ് സ്റ്റെർനെർ, ആന്ദ്രെ ബ്രെട്ടൻ തുടങ്ങിയ വിഭിന്ന എഴുത്തുകാരെയും കലാകാരന്മാരെയും ബന്ധപ്പെടുത്തി കൊണ്ട് കാമ്യു വിപ്ലവത്തിൽ മനുഷ്യന്റെ ചരിത്രപരമായ അവസ്ഥയെ വിവരിക്കുന്നു.

എഴുതിക്കഴിഞ്ഞു ദശകങ്ങൾ കഴിഞ്ഞും പൌൾ ബർമൻ തുടങ്ങിയ തത്ത്വചിന്തകരെയും എഴുത്തുകാരെയും ആകർഷിക്കാൻ ഈ പുസ്തകത്തിന്‌ കഴിയുന്നുണ്ട്.

വർഗ്ഗം:ഗ്രന്ഥങ്ങൾ
വർഗ്ഗം:അവലംബം ഇല്ലാത്ത താളുകൾ
ചുവപ്പു വാലൻ ഷ്രൈക്

**ചുവപ്പു വാലൻ ഷ്രൈക്കിന്** **isabelline shrike** , **Daurian shrike** എന്നാണ് പേരുകൾ. ശാസ്ത്രീയ നാമം Lanius isabellinus എന്നാണ്.  ദേശാടന പക്ഷിയാണ്.

## തീറ്റ
പ്രാണികൾ, ചെറു പക്ഷികൾ, എലി, പല്ലി മുതലായവയെ ഭക്ഷിക്കുന്നു
## രൂപ വിവരണം
തവിട്ടു നിറമാണ്. വാലിനു ചുവപ്പു നിറവും ഉണ്ട്.

## അവലംബം

## പുറത്തേക്കുള്ള കണ്ണികൾ
*Pictures - Oiseaux

വർഗ്ഗം:ആഫ്രിക്കയിലെ പക്ഷികൾ
വർഗ്ഗം:കിഴക്കൻ ആഫ്രിക്കൻ പക്ഷികൾ
ഷി ഷെൻ

ബി.സി.ഇ. 4ാം നൂറ്റാണ്ടിൽ ജീവിച്ചിരുന്ന **ഷി ഷെൻ** (石申) പ്രസിദ്ധനായൊരു ചൈനീസ് ജ്യോതിഃശാസ്ത്രജ്ഞനായിരുന്നു. ഇദ്ദേഹത്തിന്റെ സമകാലികനായിരുന്നു ഗാൻ ദെ.

## സംഭാവനകൾ
121 നക്ഷത്രങ്ങളുടെ സ്ഥാനങ്ങൾ കണ്ടെത്തിയതും സൂര്യനിൽ കാണപ്പെടുന്ന കറുത്ത പൊട്ടുകൾ സൂര്യനിലെ തന്നെ ഏതോ പ്രതിഭാസം മൂലമാണെന്നു തിരിച്ചറിഞ്ഞതുമാണ് ഇദ്ദേഹത്തിന്റെ പ്രധാന സംഭാവനകൾ.

എട്ടു ഭാഗങ്ങളുള്ള ഷി ഷെൻ ജ്യോതിഃശാസ്ത്രം, ഖഗോള മാപ്പ്, നക്ഷത്ര കാറ്റലോഗ് എന്നിവയാണ് ഷി ഷെന്നിന്റെ രചനകൾ. 

## അവലംബം

വർഗ്ഗം:ജ്യോതിശാസ്ത്രം
വർഗ്ഗം:ചൈനീസ് ജ്യോതിശാസ്ത്രജ്ഞർ
വർഗ്ഗം:ഏഷ്യൻ ജ്യോതിശാസ്ത്രജ്ഞർ
സുലവേസി

മുൻപ് **സെലെബസ്** എന്ന് അറിയപ്പെട്ടിരുന്ന ഇന്തോനേഷ്യയിലെ ഒരു ദ്വീപ്‌ ആണ് **സുലവേസി**. വലിയ സുന്ദ ദ്വീപുകളിൽ ഒന്നായ സുലവേസിക്ക് ലോകത്തിലെ ഏറ്റവും വലിയ ദ്വീപുകളിൽ പതിനൊന്നാം സ്ഥാനമുണ്ട്. സുലവേസി ബോർണിയോയ്ക്കും മലുകു ദ്വീപുകൾക്കും ഇടയിലാണ്. ഇന്തോനേഷ്യയിൽ സുമാത്രയ്ക്കും ബോർണിയോയ്ക്കും പാപുവയ്ക്കും മാത്രമേ വലിയ അതിർത്തിയുള്ളു. സുലവേസി നാല് ഉപദ്വീപുകൾ ഉൾപ്പെട്ടതാണ്. മൂന്ന് ഉൾക്കടലുകൾ ഇവയെ വേർതിരിക്കുന്നു.

## പേരിന്റെ അർഥം
"സുലവേസി" എന്ന നാമം ദ്വീപ്‌ എന്നർത്ഥമുള്ള "സുല" എന്ന വാക്കും ഇരുമ്പ് എന്നർത്ഥമുള്ള "ബേസി" എന്ന വാക്കും ചേർന്ന് ഉണ്ടായതവാൻ സാധ്യതയുണ്ട്.ചരിത്രകാലത്ത് **മൻതാനോ തടാക ഇരുമ്പ് ഖനി**യിൽ നിന്നുണ്ടായിരുന്ന ഇരുമ്പ്  കയറ്റുമതിയും ഇതിനെ സാധൂകരിക്കുന്നു.ഇന്തോനേഷ്യ സ്വാതന്ത്രം പ്രാപിച്ചതിനു ശേഷമാണു "സുലവേസി" എന്ന പേര് ഇംഗ്ലീഷിൽ വ്യാപകമായി ഉപയോഗിച്ചു തുടങ്ങിയത്.
## ചരിത്രം
ആദ്യമായി സുലവേസിയിൽ എത്തിച്ചേർന്ന യൂറോപിയൻമാർ പോർച്ചുഗീസ്കാരായ നാവികരായിരുന്നു.സുലാവെസി അന്ന് ഉത്‌പാദനത്തിൽ മുൻപിലായിരുന്ന സ്വർണം തിരഞ്ഞായിരുന്നു  ഇവർ വന്നത്.പതിനാറാം ശതകത്തിന്റെ ആദ്യകാലത്ത് മകസാറിൽ ഒരു പോർച്ചുഗീസ് ക്യാമ്പ്‌ നിർമ്മിക്കപ്പെട്ടു.എങ്കിലും 1605ൽ സുലവേസിയിൽ എത്തിയ ഡച്ച്കാർ ഈ ക്യാമ്പ്‌ 1665ൽ പിടിച്ചെടുത്തു.പിന്നീടെത്തിയ ഇംഗ്ലീഷ്കാർ മകസാറിൽ ഒരു ഫാക്ടറി പണിതു.1905ൽ സുലാവേസി മുഴുവനായും ഡച്ച് കോളനിയായി.1949 ഡിസംബറിൽ സുലാവേസി ഫെഡറൽ ഇന്തോനേഷ്യൻ ഐഖ്യ നാടുകളുടെ ഭാഗമായി.1950ൽ യുണിറ്ററി റിപ്പബ്ലിക്ക് ഓഫ് ഇന്തോനേഷ്യയിൽ ലയിച്ചു.
## ഭൂമിശാസ്ത്രം
174,600 ചതുരശ്ര കിലോമീറ്റർ ഉൾകൊള്ളുന്ന സുലാവേസി ലോകത്തിലെ ഏറ്റവും വലിയ പതിനൊന്നാമത് ദ്വീപാണ്.ഇവയുടെ മധ്യത്തിൽ കുന്നുകൾ ആയതിനാൽ ഉപദ്വീപുകൾ തമ്മിൽ കരമാർഗ്ഗത്തെക്കൾ സമുദ്രമാർഗങ്ങളാണ്.ടോമിനി,ടോലോ,ബോണി എന്നീ ഉൾക്കടലുകൾ(വടക്ക് നിന്ന് കിഴക്കോട്ട്) (ഇന്റർനാഷണൽ ഹൈഡ്രോഗ്രാഫിക് ഓർഗനൈസേഷൻ ടോലോയെ കടൽത്തുറ ആയാണ് പരിഗണിക്കുന്നത്.) വടക്കൻ ഉപദ്വീപ്,കിഴക്കൻ ഉപദ്വീപ്,തെക്ക് കിഴക്കൻ ഉപദ്വീപ്,തെക്കൻ ഉപദ്വീപ് എന്നിവയെ വേർതിരിക്കുന്നു

## അവലംബം


വർഗ്ഗം:ഇന്തോനേഷ്യയിലെ ദ്വീപുകൾ
വർഗ്ഗം:ശാന്തസമുദ്രത്തിലെ ദ്വീപുകൾ
വർഗ്ഗം:സുലവേസി
തവിട്ടു തലയൻ കടൽകാക്ക

ഒരിനം ദേശാടനപപക്ഷിയാണ് **തവിട്ടു തലയൻ കടൽകാക്ക** - **Brown-Headed Gull**. 

## പ്രജനനം
മദ്ധ്യ ഏഷ്യയിലെ ഉയർന്ന പീഠഭൂമികളിൽ താജിക്കിസ്ഥാൻ മുതൽ മംഗോളിയ വരെ പ്രജനനം നടത്തുന്നു. ഉയർന്ന പുല്ലുകൾക്കിടയിലും ചതുപ്പിലും കൂട്ടമായി കൂട് വെയ്ക്കുന്നു. കടൽത്തീരങ്ങളിൽ ഇവയെ അപൂർവ്വമായി മാത്രമെ കാണുകയുള്ളു.

## തീറ്റ
ഇവ പട്ടണങ്ങളിൽ ചീഞ്ഞളിഞ്ഞതും കൃഷിയിടങ്ങളിൽ ഉഴുന്ന സമയത്ത് മണ്ണിരകളേയും പുഴുക്കളേയും ഒരേപോലെ കഴിക്കുന്നു. 
## രൂപ വിവരണം
തണുപ്പുകാലത്ത് തലയിൽ തവിട്ടു നിറം ഉണ്ടാകില്ല. എന്നാൽ വരകളുണ്ടാവും. മങ്ങിയ ചാര നിറത്തിലുള്ള ശരീരം, ചിറകിലെ പ്രാഥമിക തൂവലുകളുടെ അറ്റം കറുപ്പാണ്. ചുവന്ന കൊക്കും കാലുകളും. ശബ്ദം ഉണ്ടാക്കിക്കൊണ്ടിരിക്കുന്ന പക്ഷിയാണിവ.

## ചിത്രശാല


File:Brown-headed Gulls.jpg|തവിട്ടു തലയൻ കടൽകാക്കൾ ഏഴിമലയിൽ
File:Brown-headed Gull, Chroicocephalus brunnicephalus.jpg|ബാങ്ങ് പൂ, ബാങ്കോക്ക്
File:Brown-headed Gull at Pangong Tso 1.jpg|പാംഗോങ്ങ് തടാകത്തിൽ
File:Brown-headed Gull at Pangong Tso 2.jpg|പാംഗോങ്ങ് തടാകത്തിൽ
File:Brown-headed Gull at Pangong Tso 6.jpg|പാംഗോങ്ങ് തടാകത്തിൽ
File:Brown-headed Gull & Black-headed Gull, Gujarat.jpg|ഗുജറാത്തിലെ സൂററ്റിൽ നിന്നും
Brown Headed Gull With Fish Navi Mumbai.jpg|മീൻ പിടിക്കുന്ന തവിട്ടു തലയൻ കടൽകാക്ക, നവി മുംബൈ, മഹാരാഷ്ട്ര



## അവലംബം

* *Birds of India* by Grimmett, Inskipp and Inskipp, ISBN 0-691-04910-6

* Pons J.M., Hassanin, A., and Crochet P.A.(2005). *Phylogenetic relationships within the Laridae (Charadriiformes: Aves) inferred from mitochondrial markers.* Molecular phylogenetics and evolution 37(3):686-699

വർഗ്ഗം:കടൽകാക്കകൾ
പുഷ്പഗിരി വന്യജീവി സങ്കേതം

കർണ്ണാടകയിലുള്ള 21 വന്യജീവി സങ്കേതങ്ങളിൽ ഒന്നാണ് **പുഷ്പഗിരി വന്യജീവി സങ്കേതം**.

കൊടഗ് ജില്ലയിലെ സോമവാരപേട്ട താലൂക്കിലാണ് ഇത് സ്ഥിതി ചെയ്യുന്നത്. അപൂർവ്വവും വംശനാശ ഭീഷണി നേരിടുന്നതുമായ നിരവധി പക്ഷികളാണ് ഇവിടത്തെ സവിശേഷത. കടമക്കൽ റിസർവ് വനം ഈ വന്യജീവി സങ്കേതത്തിന്റെ ഭാഗമാണ്. കുമാര പർവ്വത എന്നറിയപ്പെടുന്ന പുഷ്പഗിരിയാണ് ഇവിടത്തെ ഏറ്റവും ഉയർന്ന കൊടുമുടി. ഇതിന്റെ വടക്ക് ഭാഗത്ത് ബിസ്ലെ റിസർവ് വനവും പടിഞ്ഞാറ് ഭാഗത്ത് കുക്കെ സുബ്രഹ്മണ്യ വനനിരകളുമാണ്.

## സസ്യ ജന്തുജാലങ്ങൾ
നെന്മേനിവാക, തീറ്റിപ്ലാവ്, വെള്ളകിൽ, നാഗകേസരം എന്നിവ ഇവിടെ കാണപ്പെടുന്ന സസ്യങ്ങളിൽ ചിലതാണ്. ഇന്ത്യൻ കാട്ടുനായ, ബ്രൌൺ പാം സിവെറ്റ്(തവിടൻ വെരുക്), മലയണ്ണാൻ, പുള്ളിമാൻ, മ്ലാവ്, കേഴമാൻ, ഏഷ്യൻ ആന, കാട്ടുപോത്ത് തുടങ്ങിയ ജീവികളെ ഇവിടെ കാണാം. മൂർഖൻ, മലമ്പാമ്പ്, അണലി, രാജവെമ്പാല തുടങ്ങിയ പാമ്പുകളും ഇവിടെ കണ്ടുവരുന്നു.ഗ്രേ  ബ്രസ്റ്റഡ് ലാഫിങ് ത്രഷ്, ബ്ലാക്ക്, ഓറഞ്ച് ഫ്‌ളൈകാച്ചർ, നീലഗിരി പാറ്റപിടിയൻ, ടീക്ക് ഷെൽട്ടർ തുടങ്ങിയ പല ഇനങ്ങളിലുള്ള പക്ഷികളുടെയും ആവാസസ്ഥാനമാണ്. പുഷ്പഗിരി വന്യ ജീവി സങ്കേതം ലോക പൈതൃകസ്ഥാനം ആക്കി പ്രഖ്യാപിച്ചിരിക്കുന്നു.

## ട്രെക്കിംഗ് വഴികൾ
കുക്കെ സുബ്രഹ്മണ്യ, സോമവാര പേട്ട എന്നീ സ്ഥലങ്ങളിൽ നിന്ന് ഇവിടേക്ക് ട്രെക്കിംഗ് ചെയ്യാവുന്നതാണ്. കുക്കെ സുബ്രഹ്മണ്യ വഴിയുള്ള പാത അതിമനോഹരവും എന്നാൽ ദുർഘടവുമാണ്. 
സെപ്റ്റംബർ മുതൽ ഏപ്രിൽ വരെയാണ് ഇവിടെ കാണാൻ പറ്റിയ സമയം. ഇവിടെ ക്യാമ്പ് ചെയ്യാൻ ഉള്ള അനുവാദം ലഭിക്കുന്നതാണ്. ചോലവനങ്ങൾക്ക് സമീപത്ത് ഉള്ള ധാരാളം അരുവികളിൽ കുടിക്കാനുള്ള വെള്ളം കിട്ടും.

## ലിങ്കുകൾ

* Western Ghats UNESCO World Heritage Centre
* Important Bird Areas in India - Pushpagiri Wildlife Sanctuary 
* Link to a map of Pushpagiri Sanctuary and surrounding terrain from google maps
*'A trail in the rainforests' A travel story on hiking/ trekking in Pushpagiri Wildlife Sanctuary, published in Deccan Herald, Bangalore, Jan 26, 2003.
* Some images from Pushpagiri Sanctuary

## അവലംബം

വർഗ്ഗം:വന്യജീവി സംരക്ഷണകേന്ദ്രങ്ങൾ
വർഗ്ഗം:പശ്ചിമഘട്ടത്തിലെ വന്യജീവി സങ്കേതങ്ങൾ
ക്വിൻഗായ് തടാകം

ചൈനയിലെ ഒരു തടാകമാണ്‌ **ക്വിൻഗായ് തടാകം**. ക്വിൻഗായ് പ്രവിശ്യയിലാണ് ഈ തടാകം സ്ഥിതി ചെയ്യുന്നത്. ഇതൊരു  ഉപ്പു തടാകവും ക്ഷാര തടാകവുമാണ്. ക്വിൻഗായ് തടാകത്തിന്റെ പ്രതല വിസ്തീർണം 4,317 ചതുരശ്ര കിലോമീറ്റർ ആണ്. 2008-ലെ കണക്കനുസരിച്ച് ഈ തടാകത്തിനു 21 മീറ്റർ ശരാശരി ആഴവും 25. 5മീറ്റർ പരമാവധി ആഴവുമുണ്ട്‌. ഇപ്പോഴത്തെ നാമമായ **ക്വിൻഗായ്**(ചൈനീസ്)എന്നതിന്റെയും പഴയ നാമമായിരുന്ന **കൊകോണോറിന്റെയും** (മംഗോളിയൻ) അർഥം "നീലത്തടാകം" എന്നാണ്. ക്വിൻഗായ് തടാകം പ്രവിശ്യാതലസ്ഥാനമായ ഷിനിങ്ങിൽ ഇന്ന് 100കിലോമീറ്റർ അഥവാ 621 മൈൽ പടിഞ്ഞാറു മാറിയാണ് സ്ഥിതി ചെയ്യുന്നത്. ക്വിൻഗായ് തടാകം സമുദ്ര നിരപ്പിൽ നിന്ന് 3,205 മീറ്റർ അഥവാ 10,515 അടി ഉയരത്തിലാണ്. ഇരുപത്തിമൂന്ന് നദികളും അരുവികളും ക്വിൻഗായ് തടാകത്തിലെക്കെത്തുന്നു. ഇവ മിക്കവയും വറ്റിപോകുന്നവയാണ്. സ്ഥിരമായുള്ള അഞ്ചു സോത്രസുകളാണ് ഈ തടാകത്തിലെ ജലത്തിന്റെ 80 ശതമാനവും നല്കുന്നത്.

ഇരുപതാം നൂറ്റാണ്ടിൽ ക്വിൻഗായ് തടാകം കുറെ ചുരുങ്ങി, എങ്കിലും 2004-ഓടെ വീണ്ടും വികസിക്കുന്നുണ്ട്. ഉപ്പുജല തടാകമാണ്ണെങ്കിലും  ക്വിൻഗായ് തടാകത്തിൽ മത്സ്യ ലഭ്യതയുണ്ട്.
## അവലംബം


വർഗ്ഗം:ചൈനയിലെ തടാകങ്ങൾ
വർഗ്ഗം:ചൈനയിലെ ദേശീയോദ്യാനങ്ങൾ
ലിയോസെറടോപ്സ്

സെറാടോപിയ എന്ന കുടുംബത്തിൽ പെട്ട ദിനോസർ ആണ് **ലിയോസെറടോപ്സ്** . ഇവ കൊമ്പുള്ള സെറടോപ്സിഡ് വിഭാഗം ദിനോസറുകളുടെ പിന്മുറകാരാണ് ഇവ . ലിയോസെറടോപ്സ്  എന്ന ഈ ദിനോസർ ജീവിച്ചിരുന്നത് ഏകദേശം 130 ദശ ലക്ഷം കൊല്ലങ്ങൾക്ക് മുൻപ്പ് തുടക്ക ക്രിറ്റേഷ്യസ് കാലത്ത് ആയിരുന്നു. ഫോസ്സിൽ കണ്ടു കിട്ടിയിടുള്ളത് ചൈനയിൽ നിന്നും ആണ് , കണ്ടു പിടിച്ചത് ചൈനയിലും അമേരിക്കയിലും ഉള്ള ഒരു കൂട്ടം ശാസ്ത്രജ്ഞന്മാരാണ്. അടുത്ത ബന്ധമുള്ള മറ്റു ദിനോസറുകളെ അപേക്ഷിച്ച് ഇവ വലിപ്പത്തിൽ വളരെ ചെറുതായിരുന്നു, ഇവ ഈ വിഭാഗം ദിനോസറുകളുടെ ആദ്യകാല പരിണാമത്തിന്റെ ഉത്തമ ഉദാഹരണമാണ്‌ .

## കണ്ടെത്തൽ
ചൈനയിലെ ലിയഒനിങ്ങ് പ്രവിശ്യയിൽ നിന്നാണ് ലിയോസെറടോപ്സയുടെ ഫോസ്സിൽ കണ്ടുകിട്ടിയിടുള്ളത് .നിരവധി ഫോസ്സിലുകൾ കിട്ടിയിടുള്ള ഇവിടം പ്രസിദ്ധമാണ്. 2002-ൽ ആണ് ഇവയുടെ ആദ്യ ഫോസ്സിൽ കണ്ടെത്തിയത്.

## വിവരണം
പൂർണ്ണമല്ലാത്ത നാല് ഫോസ്സിൽ മാത്രമേ ഇത് വരെ കിട്ടിയിടുള്ളൂ .  ഇവയുടെ ഏകദേശ നീളം 4.3 അടി ആണ് . വളരെ ചെറിയ ഒരു ദിനോസർ ആയിരുന്നു ലിയോസെറടോപ്സ് . ഫോസ്സിൽ ആയി കിട്ടിയിടുള്ള ഹോലോ ടൈപ്പിന്റെ (IVPP V12738) തലയോട്ടിയുടെ നീളം 154 മില്ലി മീറ്റർ മാത്രമാണ് , ഏകദേശ ഭാരം കണക്കാക്കിയിടുള്ളത് 3.17 കിലോ ഗ്രാം മാത്രമാണ്. ഫ്രിൽ എന്ന മുഖത്തിനു ചുറ്റും ഉള്ള അസ്ഥിയുടെ ആവരണം ഇവയിൽ വലിയ വളർച്ച കാണുന്നില്ല, അത് പോലെ തന്നെ ഇവയ്ക്കു കൊമ്പും ഉണ്ടായിരുന്നില്ല . 2007-ൽ കിട്ടിയ ഒരു ഫോസ്സിൽ ലിയോസെറടോപ്സ് തലയോട്ടിയുടെ മുകൾ ഭാഗം ഇല്ലായിരുന്നു (പാര ടൈപ്പ് CAGS-IG-VD-002), തലച്ചോർ ഭക്ഷിക്കാൻ ആയി തലയോട്ടിയുടെ മുകൾ ഭാഗം തകർത്ത നിലയിൽ ആയിരുന്നു . മറ്റൊരു  പാര ടൈപ്പിന്റെ ( IVPP V12633) തലയോട്ടി കിട്ടിയത് ആകട്ടെ പ്രായപൂർത്തി ആവാത്ത ഒരു സ്പെസിമെൻ ആയിരുന്നു. .

## ആഹാര രീതി
തത്തകളുടെ പോലെയുള്ള ഒരു ചുണ്ടായിരുന്നു ഇവയ്ക്ക് (രോസ്ട്രൽ അസ്ഥി). സസ്യഭോജി ആയ ഇവ ഇതുപയോഗിച്ച് ഇവ കോൻ, പൈൻ എന്നി സസ്യങ്ങൾ ആയിരിക്കണം ഭക്ഷിച്ചിട്ടുണ്ടാവുക എന്ന് കരുതപ്പെടുന്നു.

## അവലംബം
* 

വർഗ്ഗം:ഏഷ്യൻ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:സെറാടോപ്‌സിയാ
ലയോ നദി

**ലയോ നദി **(simplified Chinese: 辽河; traditional Chinese: 遼河; pinyin: Liáo Hé; Jyutping: liu4 ho4) 1,345 കിലോമീറ്റർ (836 കി.മീ) നീളമുള്ള വടക്ക് കിഴക്കൻ ചൈനയുടെ പ്രിൻസിപ്പിൾ നദിയാണ്.*ലയോണിങ്ങ്*, *ലയഡോങ് പെനിൻസുല* എന്നീ പ്രവിശ്യകളിലൂടെ സഞ്ചരിക്കുന്നതിനാലാണ് ഈ നദിയ്ക്ക് ഇങ്ങനെയൊരു പേര് വരാൻ കാരണം."അമ്മ നദി" എന്ന പേരിലും ഈ ലയോ അറിയപ്പെടുന്നു.


ലയോയുടെ പടിഞ്ഞാറൻ ശാഖയായ എക്സ്ലിയോ ജനിക്കുന്നത്, കിഴക്കിൽ നിന്ന് വരുന്ന മോറോണ്ഡ നദിയുടേയും, തെക്കിൽ നിന്നും വരുന്ന ലാവോഹ നദിയുടേയും നദീസംഗമത്തിൽവച്ചാണ്.(ഏകദേശം 43° 25' N, 120° 45' E.)കൂടെ എക്സിൻകെ ഹി എന്ന നദിയും ചേരുന്നു.ഇതിന്റെ കിഴക്കന് ശാഖയായ (ഡോങ് ലിയോ ഹി) ലയോണിങിന്റെ കേന്ദ്രത്തിലെ ഉയരം കുറഞ്ഞ മലകളിൽ നിന്ന് ഉയരുന്നു.ലയോണിങ്ങിന്റെ ജങ്ഷനിൽ വച്ച് ഈ രണ്ട് നദികളും കൂട്ടിമുട്ടുന്നു

ഈ നദിയുടെ പ്രധാനപ്പെട്ട പോഷകനദികൾ എന്നത് *ഹൺ ഹി* -യും(ചേറു നിറഞ്ഞ നദി) *ടൈസി ഹി*-യുമാണ്, 
രണ്ടുനദികളും, ഒഴുകുന്നത് ക്വെയിൻഷാൻ ഭാഗത്തേക്കാണ്,ലയോ നദി കടലിലേക്ക് ചേരും മുമ്പെ ഇവ ലയോയിലേക്ക ചേരുന്നു,പക്ഷെ ചൈനയുടെ അറ്റ്‍ലസ് കാണിക്കുന്നത്, ഇവരണ്ടും അവയുടെ പാരമ്പര്യമായ വഴിയുലൂടെ തുടർന്നും ഒഴുകി കടലിൽ ചേരുന്നു എന്നും, അതിന് ഇപ്പോഴും പേരുകൊടുത്തിരിക്കുന്നത് ലയോയുടെ വായ്ഭാഗം എന്നർത്ഥം വരുന്ന *ലയോ ഹി കു* എന്നുതന്നെയാണ്,എങ്കിലും ലയോ നദിയുടെ മുഴുവൻ ജലവും ഷുവാങ് ടൈസി ഹി -യിലേക്ക് വഴിതിരിക്കപ്പെടുന്നു,അത് വടക്ക്കിഴക്ക് ഭാഗത്തേക്ക് 35 കിലമോമീറ്റർ (22 മീറ്റർ) അകലേയുള്ള ബോഹായ് ഗൾഫിലേക്ക്  പോകുന്നു.ഗൂഗിൾ എർത്തിൽ ഇതിന്റെ പുതിയ ഒഴക്ക് കാണിക്കുന്നുണ്ട്.

ധാരാളം പ്രധാനപ്പെട്ട നഗരങ്ങൾ *ഹൺ ഹി* -യിൽ സ്ഥിതിചെയ്യുന്നു,ഷെൻയാങ് .പരമോന്നത തലസ്ഥാനം, ഫുഷുൻ, മുകളൊഴുക്ക് , യിങ്കു എന്നിവ അതിലുൾപ്പെടുന്നു.ഇതിന്റെ കരയ്ക്ക് തെക്ക്കിഴക്കായാണ് അന്ഷാൻ സ്ഥിതിചെയ്യുന്നത്.

232,000 സ്കൊയർ കിലോമീറ്റർ (90,000 സ്കൊയർ. മീ) മുഴുവനും ലയോ വികസിച്ചുകിടക്കുന്നു,ഇത് നമ്മോട് പറയുന്നത്, ലയോയുടെ ജലനഷ്ടം 500 ക്യൂബിക് മീറ്റർ പെർ സെക്കന്റി് എന്നതാണ് എന്നാണ്.

ഹുവാങ് ഹി -യെപോലെതന്നെ  ലയോയിലും ധാരാളം നിക്ഷേപങ്ങൾ കാണപ്പെടുന്നു.

## ഇതും കാണുക
* വടക്കൻ ചൈന സമതലം
* ലോയെസ് പ്ലാറ്റിയു
* ഏഷ്യ നദികൾ
* ചൈനയിലെ നദികൾ

## അവലംബം

വർഗ്ഗം:ചൈനയിലെ നദികൾ
ദേവനൂർ മഹാദേവ

കന്നഡ എഴുത്തുകാരനും ചിന്തകനുമാണ് **ദേവനൂർ മഹാദേവ**.  2011-ൽ പത്മശ്രീയും 1990-ൽ കേന്ദ്രസാഹിത്യ അക്കാദമി അവാർഡും ലഭിച്ചിട്ടുണ്ട്. 
## ജീവിതരേഖ
മൈസൂരു സ്വദേശിയായ ദേവനൂർ മഹാദേവ അറിയപ്പെടുന്ന ദളിത് എഴുത്തുകാരനാണ്. രാജ്യത്ത് വർധിച്ചുവരുന്ന അസഹിഷ്ണുതയിൽ പ്രതിഷേധിച്ച് പത്മശ്രീ പുരസ്‌കാരവും കേന്ദ്ര സാഹിത്യ അക്കാദമി അവാർഡും തിരിച്ചുനൽകി. കന്നഡ ഒന്നാം ഭാഷയാക്കാത്തിൽ പ്രതിഷേധിച്ച്  നൃപതുംഗ പുരസ്കാരവും ഇദ്ദേഹം തിരസ്കരിച്ചിരുന്നു.  കുസുമബാലി എന്ന നോവലിന് കേന്ദ്ര സാഹിത്യ അക്കാദമി അവാർഡ് ലഭിച്ചു. 1990 ൽ രാജ്യസഭയിലേക്കു നിർദ്ദേശിക്കാൻ ആലോചിച്ചെങ്കിലും അദ്ദേഹത്തിനത് സ്വീകാര്യമായില്ല.
## കൃതികൾ
*കുസുമബാലി (നോവൽ)
## പുരസ്കാരങ്ങൾ
*കേന്ദ്ര സാഹിത്യ അക്കാദമി പുരസ്കാരം
*പത്മശ്രീ
## അവലംബം


വർഗ്ഗം:കന്നഡ നോവലെഴുത്തുകാർ
വർഗ്ഗം:1948-ൽ ജനിച്ചവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം തിരികെ നൽകിയവർ
വർഗ്ഗം:പത്മശ്രീ പുരസ്കാരം തിരികെ നൽകിയവർ
വർഗ്ഗം:ദളിത് സാഹിത്യം
യാസിർ ഷാ

പാകിസ്താനുവേണ്ടി അന്താരാഷ്ട്ര ക്രിക്കറ്റിൽ കളിക്കുന്ന താരമാണ് **യാസിർ ഷാ**(ജനനം മെയ് 2, 1986).ഒരു ലെഗ് ബ്രേക്ക് സ്പിന്നറായ യാസിർ ഷാ രാജ്യാന്തരക്രിക്കറ്റിന്റെ മൂന്ന് ഫോർമാറ്റുകളിലും കളിക്കുന്നുണ്ട്.2011 സെപ്തംബറിൽ നടന്ന പാകിസ്താൻ ക്രിക്കറ്റ് ടീമിന്റെ സിംബാബ്‌വെ പര്യടനത്തിലൂടെയാണ് യാസിർ ഷാ അന്താരാഷ്ട്ര ക്രിക്കറ്റിൽ അരങ്ങേറുന്നത്. 2014 ഒക്ടോബറിൽ ഓസ്ട്രേലിയക്കെതിരെ നടന്ന ടെസ്റ്റ് പരമ്പരയിലൂടെ രാജ്യാന്തര ടെസ്റ്റ് ക്രിക്കറ്റിൽ അരങ്ങേറ്റം കുറിച്ച യാസിർ  ഏറ്റവും വേഗതയേറിയ അൻപതു ടെസ്റ്റ് വിക്കറ്റ് നേട്ടം കൈവരിച്ച പാകിസ്താൻ കളിക്കാരൻ എന്ന ഖ്യാതി തന്റെ പേരിലാക്കി.2015ൽ ശ്രീലങ്കയ്ക്കെതിരെ നടന്ന ടെസ്റ്റ് പരമ്പരയിലായിരുന്നു യാസിർ ഷാ ഈ നേട്ടം കൈവരിച്ചത്.2015 ക്രിക്കറ്റ് ലോകകപ്പിലും അദ്ദേഹം കളിച്ചിട്ടുണ്ട്.ആഭ്യന്തര ക്രിക്കറ്റിൽ അബോട്ടാബാദ് റൈനോസ് ടീമിനുവേണ്ടിയാണദ്ദേഹം കളിക്കുന്നത്.
## യാസിർ ഷായുടെ അഞ്ചുവിക്കറ്റ് നേട്ടങ്ങൾ

### ടെസ്റ്റ് ക്രിക്കറ്റിൽ

### ഏകദിന ക്രിക്കറ്റിൽ

## അവലംബം

## പുറത്തേക്കുള്ള കണ്ണികൾ
*കളിക്കാരനെക്കുറിച്ച് ക്രിക്ക് ഇൻഫോയിൽനിന്നും
വർഗ്ഗം:1986-ൽ ജനിച്ചവർ
വർഗ്ഗം:മേയ് 2-ന് ജനിച്ചവർ
വർഗ്ഗം:പാകിസ്താൻ ക്രിക്കറ്റ് കളിക്കാർ
കോട്ടയം (മലബാർ)

:*[[പഴശ്ശിരാജ|പഴശ്ശിരാജാവിനാൽ]] പ്രസിദ്ധമായ [[Malabar|മലബാറിലെ കോട്ടയത്തെപ്പറ്റി]]യാണ് ഈ ലേഖനം,  ഈ സ്ഥലം ഉൾക്കൊള്ളുന്ന ഇന്നത്തെ ഗ്രാമത്തെപ്പറ്റി അറിയാൻ [[കോട്ടയം (കണ്ണൂർ ജില്ല)]] നോക്കുക, മധ്യകേരളത്തിലെ കോട്ടയം നഗരത്തെപ്പറ്റി അറിയാൻ [[Kottayam|കോട്ടയം]] കാണുക.*
[thumbnail|[രാജാ രവിവർമ്മ വരച്ച പഴശ്ശിരാജയുടെചിത്രം]]
**കോട്ടയം (മലബാർ) (Cotiote)** കേരളത്തിലെ പഴയ ജന്മികൾ ഭരിച്ച ഒരു നാട്ടുരാജ്യമായിരുന്നു.  പഴശിരാജാവിന്റെ ഭരണത്താൽ ഈ സ്ഥലം പ്രസിദ്ധമാണ്.

## ഭൂമിശാസ്ത്രം
ഇന്നത്തെ തലശ്ശേരി താലൂക്കിലെ 1000 ചതുരശ്രകിലോമീറ്ററും വയനാട് ജില്ലയിലെ 2000 ചതുരശ്രകിലോമീറ്ററും അടങ്ങിയ ഒരു പ്രദേശമായിരുന്നു കോട്ടയം (മലബാർ). ഇതിന്റെ തലസ്ഥാനം മലബാറിലെ കോട്ടയം ആയിരുന്നു. പുന്നക്കാട്ട് സ്വരൂപം എന്നാണ് ഇവിടം ഭരിച്ചവർ അറിയപ്പെട്ടിരുന്നത്. ഇവരിലെ പടിഞ്ഞാറെ കോവിലകം സ്ഥിതിചെയ്യുന്ന പഴശ്ശിയിലെ പ്രസിദ്ധനായിരുന്ന ഭരണാാധികാരിയാണ് പഴശ്ശിരാജ.

## കഥകളിയുടെ ഈറ്റില്ലം
1665 മുതൽ 1725 വരെ ഉണ്ടായിരുന്ന കോട്ടയം രാജാവിന്റെ കാലത്താണ് കഥകളി വളരുകയും പ്രാമാണ്യം പ്രാക്കുകയും ഉണ്ടായത്. കൊട്ടാരക്കര തമ്പുരാൻ വികസിപ്പിച്ച രാമനാട്ടരൂപത്തെ വികസിപ്പിച്ച് കഥകളിയെ പരിഷ്കരിച്ച അദ്ദേഹം നല്ലൊരു നടനും നർത്തകനും ആയിരുന്നു. ചാത്തുപ്പണിക്കർ മുതലായ പല കലാകാരന്മാരും കഥകളിയെ ഇന്നത്തെ രൂപത്തിൽ വികസിപ്പിച്ചെടുക്കുന്നതിൽ നല്ല പങ്ക് വഹിച്ചിട്ടുണ്ട്. അന്ന് രൂപീകരിരിച്ച നിയമങ്ങൾക്ക് ഇന്നും കാര്യമായ മാറ്റങ്ങൾ വന്നിട്ടില്ല.

## അവലംബം

## പുറത്തേക്കുള്ള കണ്ണികൾ
* The Royal 'Rebel' 
* Pazhassi Raja: The Royal Rebel by Shreekumar Varma (Macmillan, 1997)
* Peasant Protests in Kerala  
* Eye witness account from Lachlan Macquarie who participated in one of the battle against Pazhassi Raja  

വർഗ്ഗം:കേരളത്തിലെ നാട്ടുരാജ്യങ്ങൾ
പുപുതാൻ സംഭവം

ശത്രുക്കൾക്ക് കീഴടങ്ങാതെ സ്വയം ജീവനൊടുക്കുന്നതിന് പറയുന്ന ബാലിനീസ് വാക്കാണ് "**പുപുതാൻ**". ഡച്ച് അധിനിവേശത്തിനെതിരെ ഇന്തോനേഷ്യൻ ദ്വീപായ ബാലിയിൽ ഉണ്ടായ ചെറുത്തുനില്പുകൾ ആണ് പുപുതാനുകൾ. ഇതിൽ ഏറ്റവും പ്രമുഖം 1906 ൽ ബാദൂങ്ങിൽ നടന്നതാണ്.

ചരിത്രത്തിൽ കൊളോണിയലിസത്തിന്റെ ക്രൂരത ഇത്രയും പ്രകടമായ മറ്റൊരു സംഭവവുമില്ല. 1906 ൽ ഒരു ചൈനീസ് കപ്പൽ ബാലി തീരത്ത് തകർന്നടിയുന്നു. അത് ആരും തകർത്തതായിരുന്നില്ല. നിഷ്കളങ്കരായ നാട്ടുകാർ കപ്പലിലെ സാധനങ്ങൾ പെറുക്കിയെടുത്ത് വീട്ടിൽ കൊണ്ടുപോയി എന്നതു നേരാണ്. പക്ഷെ, കപ്പലുടമകളായ ചൈനക്കാർ ബാലിയിലെ ഡച്ച് ഭരണകൂടത്തോട് പരാതിപ്പെട്ടത് നാട്ടുകാർ കപ്പൽ തകർത്ത് സാധനങ്ങൾ കൊള്ളയടിച്ചു എന്നായിരുന്നു. ഇതിന് നഷ്ടപരിഹാരം വേണം. ഡച്ച് ഭരണകൂടം ഇതാരു അവസരമായി കരുതി ബാലിയിലെ രാജാവിനോട് വൻതുക നഷ്ടപരിഹാരമായി കെട്ടിവയ്ക്കാൻ ആവശ്യപ്പെട്ടു. രാജാവ് ഇത് ചിരിച്ചു തള്ളി. ഡച്ചുകാർ ആവശ്യം ആവർത്തിച്ചപ്പോഴും രാജാവ് ചിരിച്ചതേയുള്ളൂ. പ്രകോപിതരായ ഡച്ചുകാർ രാജാവിനെ തടവിലാക്കുമെന്ന് പ്രഖ്യാപിച്ചു. ഈ സമയം രാജാവ് ജനങ്ങളോട് നിലപാട് വ്യക്തമാക്കി: "ഡച്ചുകാരോട് പോരാടാനുള്ള ശേഷിയൊന്നും നമുക്കില്ല. എന്നെ അവർ പിടിച്ചുകൊണ്ടുപോയി ഏതെങ്കിലും ദ്വീപിൽ തടവിലിടും. അങ്ങനെ മരിക്കാൻ ഞാൻ ആഗ്രഹിക്കുന്നില്ല. നമുക്ക് ഈ മണ്ണിൽ ഒരുമിച്ചു മരിക്കാം. നിങ്ങളെല്ലാം വെള്ള വസ്ത്രം ധരിച്ച് വരിക."

ആ ആഹ്വാനം ചെവികൊണ്ട് ആയിരക്കണക്കിന് ജനങ്ങൾ വെള്ളവസ്ത്രം ധരിച്ച് തെരുവിലിറങ്ങി. അതിൽ വൃദ്ധരും യുവാക്കളും സ്ത്രീകളും കുട്ടികളും എല്ലാമുണ്ടായിരുന്നു. രാജകീയ വേഷങ്ങളണിഞ്ഞ് പല്ലക്കിൽ വന്ന രാജാവ് നൂറു ചുവട് അകലെ ഡച്ച് സേനയെ കണ്ടപ്പോൾ അതിൽ നിന്നിറങ്ങി. രാജാവിന്റെ നിർദ്ദേശ പ്രകാരം പുരോഹിതൻ അദ്ദേഹത്തിന്റെ നെഞ്ചിൽ കത്തി കയറ്റി. പിന്നാലെ നിരന്ന ബാലിക്കാർ മുഴുവനും സ്വയമോ മറ്റുള്ളവരാലോ കുത്തി കൊല്ലപ്പെട്ടു. സ്ത്രീകൾ അവരുടെ സ്വർണം ഡച്ചുകാർക്ക് നേരെ വലിച്ചെറിഞ്ഞ് "ഇത് എന്നെ കൊല്ലാൻ വേണ്ടിയുള്ള കൂലിയാണ്, നിങ്ങൾ എടുത്തോളു" എന്നു പറഞ്ഞു കൊണ്ടാണ് മരണം വരിക്കുന്നത്. ഒരു ജനത ഒന്നാകെ ഇത്തരത്തിൽ ആത്മാഹുതി ചെയ്ത സംഭവം ലോക ചരിത്രത്തിൽ തന്നെ അപൂർവം ആണ്.

അതിസാഹസികമായ ഈ സമരത്തെപ്പറ്റി എസ്.കെ. പൊറ്റക്കാട് ബാലിദ്വീപ് യാത്രാ വിവരണത്തിൽ വികാരഭരിതമായി വിവരിക്കുന്നുണ്ട്. പുപുതാൻ സംഭവത്തിൽ നിന്നു മനസ്സിലാകുന്നത് ആക്രമിച്ചു കീഴ്പ്പെടുത്തുക തുടങ്ങിയ സ്വഭാവങ്ങളൊന്നും ബാലി ജനതയ്ക്ക് ഇല്ലെന്നു തന്നെയാണ്.

## അവലംബം
#http://whynationsfail.com/blog/2014/2/6/the-1906-badung-puputan.html 
#http://www.inbali.org/place/badung-puputan-park-denpasar/ 

വർഗ്ഗം:ആത്മഹത്യ
വർഗ്ഗം:ഇന്തോനേഷ്യ
ചൈനീസ് ചായ

തേയിലയും ചൂട് വെള്ളവും ഉപയോഗിച്ച് തയ്യാറാക്കുന്ന പാനീയമാണ് **ചൈനീസ് ചായ** . തേയില തദേശീയ ചൈനീസ് രീതിയിൽ ആണ്  ഇതിനായി സംസ്കരിച്ച് എടുക്കുന്നത് . ചൈനീസ് ചായ ദിവസം മുഴുവൻ സമയ വ്യത്യാസം ഇല്ലാതെ കഴിക്കുന്ന ഒന്നാണ് ഇത് ഊണിന്റെ സമയത്തും വെള്ളത്തിന്‌ പകരം കഴിക്കുന്നു.

## ചരിത്രം
ചൈനീസ് ചായയുടെ ചരിത്രം ആരംഭിക്കുന്നത് 2737 BCE ഇൽ ആണ് . ചൈനീസ് ചക്രവർത്തിയായിരുന്ന ഷെൻ നുങ്ങ് ആണ് ചൈനീസ് ചായ കണ്ടുപിടിച്ചത് എന്ന് പറയുന്നു. വെള്ളം തിളപ്പിക്കുന്ന സമയത്ത് അടുത്ത് നിന്ന മരത്തിൽ നിന്നും കുറച്ച് ഉണങ്ങിയ ഇലകൾ വെള്ളത്തിൽ വീണു എന്നും അങ്ങനെ ചൈനീസ് ചായ ഉണ്ടായി എന്നുമാണ് കഥ.

## വർഗങ്ങൾ
ചൈനീസ് ചായയെ പ്രധാനമായും അഞ്ചു ആയി തരം തിരിക്കാം . വൈറ്റ് ടീ, ഗ്രീൻ ടീ , ഊലൊങ്ങ് ടീ  , ബ്ലാക്ക്‌ ടീ പിന്നെ ഫെർമെന്റ്ധ് ടീ . പിന്നെ ഉള്ള വർഗങ്ങൾ അവയിൽ ചേർക്കുന്ന സുഗന്ധദ്രവ്യങ്ങളും തരം പോലെ ആണ് . ഇതെല്ലാം പലതരം തേയില ചെടികളിൽ നിന്നും നിർമ്മിക്കുന്നവ ആണ് . ചൈനയിൽ ഉത്പാ ദി പിക്കുന്ന ചൈനീസ് ചായക്കൾ മിക്കതും ചൈനയിൽ തന്നെ ആണ് വിപണനം ചെയ്യുന്നത് , കയറ്റി അയക്കുന്നവ ആകട്ടെ ചൈനക്കാർ കൂടുതൽ ഉള്ള മറ്റു രാജ്യങ്ങളിലേക്കും മാത്രം ആണ് . ചൈനയിൽ ഗ്രീൻ ടീ ആണ് ഏറ്റവും പ്രചാരമുള്ള ചൈനീസ് ചായ .

ഏറ്റവും മൂല്യമുള്ള ചൈനീസ് ചായക്കൾ ഉണ്ടാക്കുന്നത് തേയില ചെടിയുടെ കൂമ്പ് വസന്ത കാലത്തിന്റെ ആദ്യ ഘട്ടത്തിൽ നുള്ളി എടുത്തു ആണ് . ഈ ഇളം കൂമ്പിന്റെ കൂടെ അടുത്തുള്ള ആദ്യ ഇലയും നുള്ളുന്നു , ഈ ഇലകൾ പൂർണ വികാസം പ്രാപിച്ചവ ആവണം എന്നില്ല. നുള്ളുന്ന കൂമ്പിലെ ഇലകൾക്ക് കൂമ്പിന്റെ അതേ നീളമേ പാടു എന്നുണ്ട്
.
കുടുതൽ ഓക്സിഡസഡ് ചായ ആയ ഊലൊങ്ങ് ടീ മൂത്ത ഇലകൾ കൊണ്ട് നിർമ്മിക്കുന്നവ ആണ് . പാരമ്പര്യമായി ഏപ്രിൽ 5 ന് മുൻപേ ചൈനീസ് ചായക്കുള്ള ഇലകൾ നുള്ളണം എന്നാണ് നാടുനടപ്പ് .

## അവലംബം

## കുടുതൽ വായനക്ക്
* Evans, John C., *Tea in China: The History of China's National Drink.* Contributions to the Study of World History, Number 33. Greenwood Press: New York; Westport, Connecticut; London, 1992. ISSN: 0885-9159, ISBN 0-313-28049-5.
* Forbes, Andrew ; Henley, David (2011). *China's Ancient Tea Horse Road*. Chiang Mai: Cognoscenti Books. ASIN: B005DQV7Q2

വർഗ്ഗം:ചായ
പഴശ്ശിരാജാവും ഈസ്റ്റ് ഇന്ത്യ കമ്പനിയും തമ്മിലുള്ള യുദ്ധങ്ങൾ

1793 മുതൽ 1806 വരെ കേരള വർമ്മ പഴശ്ശിരാജാവും ഈസ്റ്റ് ഇന്ത്യ കമ്പനിയും തമ്മിൽ ധാരാളം യുദ്ധങ്ങൾ നടന്നു. ഇവ Cotiote War എന്ന് അറിയപ്പെടുന്നു. തന്റെ രാജ്യത്തിന്റെ സ്വാതന്ത്ര്യം നിലനിർത്തുക എന്ന ഉദ്ദ്യേശം പഴശ്ശിരാജാവിനുള്ളപ്പോൾ എങ്ങനെയും അതിനെ തകർത്ത് കൈവശപ്പെടുത്തൽ ആയിരുന്നു കമ്പനിയുടെ ലക്ഷ്യം. സ്വാതന്ത്ര്യത്തിനുള്ള ദാഹവും സ്വാതന്ത്ര്യത്തെപ്പറ്റി നേരത്തെയുള്ള വാഗ്ദാനങ്ങളിൽ നിന്നും ബ്രിട്ടീഷുകാർ പിന്നോക്കം പോയതും തന്റെ അനുചരന്മാരായ കൈതേരി അമ്പുവിനും കണ്ണവത്ത് ശങ്കരൻ നമ്പ്യാർക്കും ബ്രിട്ടീഷുകാരിൽ നിന്നും നിരന്തരം നേരിടേണ്ടിവന്ന അനുശാസനങ്ങളും ഈ യുദ്ധങ്ങൾ ഉണ്ടാവാനുള്ള കാരണങ്ങളാണ്. ഇന്ത്യ പിടിച്ചെടുക്കാനുള്ള യുദ്ധങ്ങളിൽ ബ്രിട്ടീഷുകാർക്ക് ചെയ്യേണ്ടിവന്ന ഏറ്റവും ദൈർഘ്യമേറിയ യുദ്ധങ്ങളാണ് ഇവ. ആംഗ്ലോ-മൈസൂർ യുദ്ധങ്ങളേക്കാളും ആംഗ്ലോ-മറാത്ത യുദ്ധങ്ങളേക്കാളും സിക്കു യുദ്ധങ്ങളേക്കാളും  പോളിഗാർ യുദ്ധങ്ങളേക്കാളും ദീർഘമായിരുന്നു പഴശ്ശി യുദ്ധങ്ങൾ. ബ്രിട്ടീഷുകാരുടെ ഇന്ത്യായുദ്ധങ്ങളിൽ ഏറ്റവും രക്തരൂഷിതമായവയും പഴശ്ശിയുദ്ധങ്ങളായിരുന്നു. 10 വർഷത്തെ യുദ്ധത്തിൽ എതിരിട്ട ബ്രിട്ടീഷ് സേനകളുടെ 80 ശതമാനവും നഷ്ടമായി.   ആറളത്തെയും വയനാട്ടിലെയും മലകളിലെ കാടുകളെ ചുറ്റിപ്പറ്റി ഗറില്ലായുദ്ധമുറകളായിരുന്നു പഴശ്ശിയുടെ സേനകൾ ഉപയോഗിച്ചിരുന്നത്. യഥാർത്ഥയുദ്ധം നടക്കുന്ന മേഖലകൾ മൈസൂർ മുതൽ അറബിക്കടൽ വരെയും കുടക് മുതൽ കോയമ്പത്തൂർ വരെയും വ്യാപിച്ചിരുന്നു. ഏറ്റവും രൂഷമായ യുദ്ധം നടന്നത് 1797, 1800 മുതൽ 1801 വരെ, 1803 മുതൽ 1804 എന്നീ വർഷങ്ങളിലായിരുന്നു  നിരന്തരമായ തിരിച്ചടികൾ നേരിടേണ്ടി വന്ന ബ്രിട്ടീഷ് സൈന്യത്തിന് ബോംബെ റജിമെന്റിനെ തിരിച്ചുവിളിച്ച് പകരം മദിരാശി റജിമെന്റിനെ വിന്യസിക്കേണ്ടിയും വന്നിട്ടുണ്ട്. 1803 -ൽ 8000 ഉണ്ടായിരുന്ന സേനാബലം 1804 -ന്റെ തുടക്കത്തിൽ 14000 ആക്കി ഉയർത്തിയിരുന്നു. ആർതർ വെല്ലസ്ലി തോറ്റ എക യുദ്ധമാണ് പഴശ്ശിയുദ്ധം. പഴശ്ശിരാജാവ് ജീവിച്ചിരിക്കുമ്പോൾ യുദ്ധം ജയിക്കാൻ സാധ്യമല്ലെന്ന് അദ്ദേഹം പറഞ്ഞിട്ടുണ്ട്. അതു ശരിയായിത്തീരുകയും ചെയ്തു. 1805 നവമ്പർ 30 -ന് പഴശ്ശിരാജാവ് മരിച്ച് ഏതാനും മാസങ്ങൾക്കുള്ളിൽത്തന്നെ പഴശ്ശിയുദ്ധം തീരുകയും ചെയ്തു. യുദ്ധാനന്തരം പഴശ്ശിയുടെ രാജ്യം മലബാർ ജില്ലയുടെ ഭാഗമാവുകയും ചെയ്തു. തുടക്കത്തിൽ 6000 പടയാളികൾ ഉണ്ടാായിരുന്ന ഇംഗ്ലീഷുകാർ പിന്നീട് 1800 -ൽ 8000 ആയും 1804 -ൽ 14000 ആയും ഉയർത്തിയിരുന്നു. 1800 മുതൽ 1804 വരെ ആർതർ വെല്ലസ്ലിക്കായിരുന്നു യുദ്ധത്തിന്റെ ചുമതല. കൃത്യമായി എത്ര സൈന്യം പഴശ്ശിക്ക് ഉണ്ടായിരുന്നുവെന്ന് അറിയില്ല. ഏതാണ്ട് 2000 -നും 6000 -നും ഇടയ്ക്ക് ആയേക്കാമെന്ന് കരുതുന്നു. തോക്കുകൾ ധാരാളമായി ഉണ്ടായിരുന്നെങ്കിലും വെടിമരുന്ന് ക്ഷാമം പഴസ്സിസൈന്യത്തിന് ഉണ്ടായിരുന്നു  അതിനാൽ 1799 -നു ശേഷം അമ്പും വില്ലും വാളുമായിരുന്നു പ്രധാന ആയുധങ്ങൾ. 10 വർഷത്തെ യുദ്ധത്തിൽ ബ്രിട്ടീഷുകാർക്ക് അവരുടെ 80 ശതമാനം യൂറോപ്പുകാരായ സൈനികരെയും സിപ്പായികളെയും നഷ്ടമായി. പഴശ്ശി സൈന്യത്തിലെ ആൾനാശത്തെപ്പറ്റി കൃത്യമായ കണക്കുകൾ ലഭ്യമല്ല.
 
## അവലംബം

## പുറത്തേക്കുള്ള കണ്ണികൾ

## References

വർഗ്ഗം:കേരളത്തിൽ നടന്ന യുദ്ധങ്ങൾ
വർഗ്ഗം:കേരളചരിത്രം
വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി ഉൾപ്പെട്ട യുദ്ധങ്ങൾ
വർഗ്ഗം:ഇന്ത്യയിലെ ബ്രിട്ടീഷ് ഭരണം
പൊയാങ്ങ് തടാകം

ചൈനയിലെ ജിയാങ്ങ്ഷി പ്രവിശ്യയിലെ ഒരു തടാകമാണ്‌ **പൊയാങ്ങ് തടാകം**. ചൈനയിലെ ഏറ്റവും വലിയ ശുദ്ധ ജല തടാകമാണ്‌ പൊയാങ്ങ് തടാകം. ഈ തടാകത്തിനു 3,210 ചതുരശ്ര കിലോമീറ്റർ പ്രതലവിസ്തീർണവും 8.4 മീറ്റർ ശരാശരി ആഴവുമുണ്ട്‌

യാംഗ്‌സ്റ്റേ കിയാംഗ് നദിയുമായി കനാൽ വഴി ബന്ധപ്പെട്ടു കിടക്കുന്ന ഗാൻ, ഷിൻ, ഷിയു എന്നീ നദികളാണ് പൊയാങ്ങ് തടാകത്തിലേക്ക് ജലമെത്തിക്കുന്നത്.

പൊയാങ്ങ് തടാകം ലക്ഷക്കണക്കിന്‌ ദേശാടനപ്പക്ഷികൾ താവളമായി ഉപയോഗിക്കുന്നു. അതിനാൽത്തന്നെ ഈ തടാകം പക്ഷിനിരീക്ഷണത്തിനു പ്രസിദ്ധമാണ്.

മഞ്ഞുകാലത്ത് ദേശാടന പക്ഷികളായ സൈബീരിയൻ കൊക്കുകൾ പൊയാങ്ങ് തടാകത്തെ വാസസ്ഥാനമാക്കുന്നു. ഇവയിൽ തൊണ്ണൂറു ശതമാനവും മഞ്ഞുകാലം പൊയാങ്ങ് തടാകത്തിൽത്തന്നെ ചിലവഴിക്കുന്നു.

## പരിസ്ഥിതി പ്രശ്നങ്ങൾ
2002 മുതൽ ഇവിടെ മത്സ്യബന്ധന നിരോധനം നിലവിലുണ്ട്

ഇവിടുത്തെ ഒരുതരം കടൽപ്പന്നികൾക്ക് വംശനാശ ഭീഷണിയുണ്ട്. ഇപ്പോൾ ഇവ 1,400 എണ്ണം മാത്രമേ അവശേഷിക്കുന്നുള്ളൂ. ഇവയുടെ എണ്ണം വർഷം തോറും 7.3% കുറയുകയുമാണ്.ജിയാങ്ങ്ഷി പ്രവിശ്യയുടെ പ്രധാന വരുമാനമായ മണൽ വാരൽ പരിസ്ഥിതി പ്രശ്നങ്ങൾക്ക് ആക്കം കൂട്ടുന്നു.മണൽ വാരലും കപ്പലുകളും കടൽപ്പന്നികളെ പ്രതികൂലമായി ബാധിക്കുന്നു.

## ചരിത്രത്തിൽ
1363-ൽ ചരിത്രത്തിലെ ഏറ്റവും വലിയ നാവികയുദ്ധമെന്നറിയപ്പെടുന്ന യുദ്ധം പൊയാങ്ങ് തടാകത്തിലാണ് നടന്നത്.

പൊയാങ്ങ് തടാകം ചൈനയുടെ ബർമുഡ ത്രികോണമെന്നും അറിയപ്പെടുന്നു.പല കപ്പലുകളും ഇവിടെ വച്ച് അപ്രത്യക്ഷ്യമായിട്ടുണ്ട്.1945 ഏപ്രിൽ 16 ന് 20 നാവികരുൾപ്പടെ ഒരു ജാപ്പനീസ് പടക്കപ്പൽ ഒരു തെളിവും അവശേഷിപ്പിക്കാതെ മഞ്ഞുപോയി.

## അവലംബം


വർഗ്ഗം:ചൈനയിലെ തടാകങ്ങൾ
പ്രബുദ്ധ കേരളം (മാസിക)

ലഘുചിത്രം‌|right|പ്രബുദ്ധ കേരളം
കേരളത്തിൽ നിന്നു നൂറു വർഷമായി പ്രസിദ്ധീക്കുന്ന മലയാള അദ്ധ്യാത്മിക മാസികയാണ് **പ്രബുദ്ധ കേരളം**.  ഇപ്പോൾ സദ്ഭവാനന്ദ സ്വാമിയാണ് മാസികയുടെ പത്രാധിപർ. സ്വാമി വ്യോമാതീതാനന്ദ, മാസികയുടെ മാനേജിംഗ് എഡിറ്ററും.
## ചരിത്രം
1915 ഒക്‌ടോബർ 17 നാണ് വിജയദശമി ദിനത്തിൽ നിർമ്മലാനന്ദ സ്വാമികളാണ് ശ്രീരാമകൃഷ്ണ ധർമം പ്രചരിപ്പിക്കാനും ആശ്രമ പ്രവർത്തനങ്ങളെ ഏകോപിപ്പിക്കാനുമായി ഈ പ്രസിദ്ധീകരണം ആരംഭിച്ചത്. 1915 ൽ കൊല്ലത്ത് എസ്.ടി. റെഡ്യാരുടെ പ്രസ്സിലായിരുന്നു അച്ചടി. 1918 ൽ പ്രസാധനം തിരുവനന്തപുരത്തേക്ക് മാറ്റി. തുടർന്ന് 1933 മുതൽ 35 വരെ ഒറ്റപ്പാലം ശ്രീരാമകൃഷ്ണ നിരഞ്ജനാശ്രമത്തിൽനിന്നുമാണ് പ്രസിദ്ധീകരണം തുടർന്നത്. പിന്നീട് 1935 വീണ്ടും തിരുവനന്തപുരം ശ്രീരാമകൃഷ്ണാശ്രമം തന്നെ പ്രസിദ്ധീകരണ ചുമതല ഏറ്റെടുത്തു. ഈ സമയത്ത് ആശ്രമാദ്ധ്യക്ഷനായിരുന്ന സ്വാമി തപസ്യാനന്ദയുടെ നേതൃത്വത്തിലായിരുന്നു 1949 വരെ പ്രസിദ്ധീകരണം.
കാലടി ശ്രീരാമകൃഷ്ണാദ്വൈതാശ്രമത്തിൽ നിന്ന് ശ്രീരാമകൃഷ്ണ വിവേകാനന്ദ സന്ദേശ പ്രചാരണാർത്ഥം ആഗമാനന്ദ സ്വാമികൾ, പ്രസിദ്ധീകരിച്ചിരുന്ന  ‘അമൃതവാണി’ എന്ന  മാസിക  പ്രബുദ്ധകേരളത്തിൽ ലയിപ്പിച്ച് കാലടി ആശ്രമത്തിൽനിന്നും സ്വാമിജി സമാധിയാകുന്ന 1961 വരെ കാലടിയിൽനിന്നും പ്രസിദ്ധീകരിച്ചുപോന്നു. അതിന്റെ സ്മരണയ്ക്കായാണ് ഇന്നും പ്രബുദ്ധ കേരളം അമൃതവാണികൊണ്ട് ആരംഭിക്കുന്നത്. 1916 ൽ ശ്രീനാരായണ ഗുരു പ്രബുദ്ധ കേരളത്തിലൂടെയാണ് താൻ യാതൊരു ജാതിയുടെയോ മതത്തിന്റെയോ മറ്റു വിഭാഗത്തിന്റെയോ പ്രതിനിധിയല്ലെന്നുള്ള വിളംബരം പ്രഖ്യാപിച്ചത് .
## അവലംബം


വർഗ്ഗം:മലയാളമാസികകൾ
വർഗ്ഗം:അദ്ധ്യാത്മിക മാസിക
സാഗ്രോസ് മലനിരകൾ

ഇറാൻ, ഇറാഖ്,കിഴക്കൻ തുർക്കി എന്നീ പ്രദേശങ്ങളിലെ ഏറ്റവും വലിയ മലനിരകളാണ്‌ **സാഗ്രോസ് മലനിരകൾ**(, ; *Çiyayên Zagrosê*, Lurish: کو یه لی زاگروس,  Aramaic: ܛܘܪ ܙܪܓܣ,) .1500 കിലോമിറ്ററാണ്‌ (932മൈൽ) ഈ പർവതനിരയുടെ നീളം.ഇറാന്റെ വടക്ക്-കിഴക്ക് നിന്ന് ആരംഭിച്ച് ഇറാന്റെ പടിഞ്ഞാറൻ അതിർത്തിയിൽ ചേർന്ന്,പടിഞ്ഞാറ്‌ തെക്ക്-പടിഞ്ഞാറ്‌ ഇറാനിയൻ പീഠഭൂമി ,ഹോർമൂസ് ഇടുക്കിൽ വരെയും ഇവ വ്യാപിച്ച് കിടക്കുന്നു.സാഗ്രോസ് മലനിരയിലെ ഏറ്റവും ഉയരമുള്ള പ്രദേശമാണ്‌ ഡെന.കുർദുകളുടെ വിശുദ്ധ സ്ഥലമായി ഈ പർവതത്തെ കരുതുന്നു.

## ഭൂമിശാസ്ത്രം
ഇറാനിയൻ അറേബ്യൻ പീഠഭൂമികളുടെ കൂട്ടിയിടിയുടെ ഫലമായാണ്‌ ഈ പർവതം രൂപപ്പെട്ടത്. ധാരാളം അപരദന പ്രക്രിയകൾ കൊണ്ട് പാറയ്ക്കകത്ത് പെട്രോളിയം രൂപപ്പെടുകയും കുടുങ്ങി കിടക്കുകയും ചെയ്യുന്നതിനാൽ സാഗ്രോസ് പ്രദേശങ്ങളിൽ നിന്ന് ധാരാളം ഖനനങ്ങൾ നടക്കുന്നുണ്ട്. പേർഷ്യൻ ഗൾഫിലെ എണ്ണ ഉല്പാദനത്തിൽ ഒരു പ്രധാന പങ്ക് ഇവിടെ നിന്നാണ്‌.

## പാറകളുടെ സ്വഭാവം
സാഗ്രോസ് മലനിരകളിലേത് സാധാരണ എക്കൽ മണ്ണാണ്‌. അവിടെ നിന്ന് കുമ്മായം ഉദ്പാദിപ്പിക്കുന്നു. സാഗ്രോസിലെ ഉയർന്ന പ്രദേശങ്ങളിൽ പലിയോസോയിക് പാറകളാണ്‌. മലയുടെ പല ഭാഗങ്ങളിലായി മിസോസോ​‍ീക് റ്റ്രിയസ്സിക്,ജുറാസിക്ക്,നിയോജിനെ പാറകളും കാണപ്പെടുന്നു .

## ചരിത്രം
ഏകദേശം 9000ബി.സി മുതൽ തന്നെ സാഗ്രോസ് പർവതത്തിന്റെ താഴെ കൃഷി ചയ്തതിന്റെ അടയാളങ്ങൾ ലഭിച്ചിട്ടുണ്ട്.അൻഷാൻ സൂസ എന്നീ രണ്ട് നഗരങ്ങളിൽ നിന്നും ഇത്തരത്തിൽ ധാരളം തെളിവുകൾ ലഭിച്ചിട്ടുണ്ട്.ജർമോ എന്നോരു പ്രദേശം പുരാവസ്തു കേന്ദ്രമാണ്‌.ഷാനിദാർൽ നിന്ന് പ്രാചീനമായ നിയാണ്ടർതാൽ മനുഷ്യന്റെ അസ്ഥികൂടം ലഭിച്ചിട്ടുണ്ട്.പല മുൻകാല തെളിവുകളിൽ നിന്ന് വൈൻ ഉദ്പാദനം കണ്ടെത്തിയത് സാഗ്രോസ് മലനിരകളിൽ നിന്നാണ്‌.ഹജ്ജി ഫിരുസ് ടേപെ ഗോഡിൻ ടേപെ എന്നിവരുടെ നിർണ്ണയത്തിൽ 3500നും 5400നും ഇടയിൽ വൈൻ ഇവിടങ്ങളിൽ സംഭരിച്ചിരുന്നു.

പ്രാചീന കാലത്ത്,സാഗ്രോസിൽതാമസ്സിച്ചിരുന്ന കസ്സിറ്റെസ്,ഗുതി,അസ്സീറിയൻ,എലമിറ്റെസ് ,മിറ്റാന്നി എന്നിവരെ കാലക്രമത്തിൽ മെസോപൊടോമിയയിൽ താമസിച്ചിരുന്ന സുമ്മേറിയന്മാരും അക്കീഡിയമാരും കീഴടക്കി.ഈ പർവതനിര, ഭൂമിശാസ്ത്രപരമായി സമതലപ്രദേശമായ മെസോപൊടാമിയയും (ഇന്നത്തെ ഇറാഖ്)ഇറാനിയൻ പീഠഭൂമിയും സൃഷ്ടിച്ചു.

## അവലംബം

## പുറത്തേക്കുള്ള കണ്ണികൾ
* *Zagros*, Photos from Iran, ''Livius'' .
* The genus Dionysia 
* Iran, Timeline of Art History
* Mesopotamia 9000–500 B.C. 
* Major Peaks of the Zagros Mountains

വർഗ്ഗം:ഏഷ്യയിലെ പർവ്വതനിരകൾ
വർഗ്ഗം:ഇറാനിലെ പർവ്വതനിരകൾ
വർഗ്ഗം:ഇറാഖിലെ പർവ്വതനിരകൾ
വർഗ്ഗം:തുർക്കിയിലെ പർവ്വതനിരകൾ